
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 13 

31 Ιανουάριου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

15. Περί Οργανισμού Σχολών Αρχηγείου Στόλου 

(Ο/ΣΑΣ). 1 

16. Ίδρυση και Οργανισμός Σχολής Υποβρυχίων Κα¬ 
ταστροφών. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 15 
Περί Οργανισμού Σχολών Αρχηγείου Στόλου (Ο/ΣΑΣ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1,2,3 και 6 του Α.Ν. 428/1937 «Περί της εν 
τω Ναυτικώ Εκπαιδεύσεως» (Α' 15). 

β. Την παράγραφο 4ε του άρθρου 14 και την παράγρα¬ 
φο Ιιτου άρθρου 17 του Ν. 2292/95 «Οργάνωση και Λει¬ 
τουργία του Υπουργείου Εθνικής Άμυνας» (Α’ 35). 

γ. Την υπ’αριθμ. 10/16.3.2000 γνώμη του Ανωτάτου 
Ναυτικού Συμβουλίου. 

δ. Την από 11.5.2000 εισήγηση του Αρχηγού Γενικού 
Επιτελείου Ναυτικού. 

ε. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού σύμφωνα με το άρθρο 29Α του ν. 
1558/85 (Α' 137), όπως προστέθηκε με το άρθρο 27 του ν. 
2081/92 (Α’ 154) καιτροποποιήθηκε με το άρθρο 1 παρ. 2α 
τουν. 2469/97 (Α’ 38). 

στ. Τη γνωμοδότηση υπ’ αριθμ. 308 από 20.7.2000 του 
Συμβουλίου της Επικράτειας, μετά από πρόταση του 
Υπουργού Εθνικής Άμυνας, αποφασίζουμε : 

ΚΕΦΑΛΑΙΟ «Α» 

Γ ενικές Διατάξεις 

Άρθρο 1 

Εφαρμογή Οργανισμού Σχολών Αρχηγείου Στόλου (ΑΣ) 

1. Οι διατάξεις του Οργανισμού αυτού εφαρμόζονται 


στις Σχολές του Αρχηγείου Στόλου (ΑΣ) οι οποίες λει¬ 
τουργούν και υπάγονται διοικητικά ο ’αυτόν και δεν έχουν 
ξεχωριστούς Οργανισμούς ή οι Οργανισμοί τους δεν κα¬ 
λύπτουν θέματα που ρυθμίζονται από τον Οργανισμό αυ¬ 
τό. 

2. Οι λεπτομέρειες εφαρμογής του Οργανισμού αυτού 
ρυθμίζονται με διαταγές του Αρχηγού Γ ενικού Επιτελείου 
Ναυτικού (Α/ΓΕΝ) ή του Αρχηγού Στόλου ή του Διοικητή 
της οικείας Σχολής, σύμφωνα με τις αρμοδιότητες εκά- 
στου. 

Άρθρο 2 

Σχολές ΑΣ-Υπαγωγή 

1. Οι Σχολές ΑΣ, οι οποίες υπάγονται στον Αρχηγό Στό¬ 
λου με σχέση πλήρους διοικήσεως, είναι: 

α. Η Σχολή Εξασκήσεως Ναυτικής Τακτικής (ΣΕΝΤ) 

β. Η Σχολή Υποβρυχίων (ΣΥΒ), δια του Διοικητή Υπο¬ 
βρυχίων 

γ. Η Σχολή Φρεγατών-Αντιτορπιλλικών (Σχ. Φ/Γ-Α/Τ) δια 
του Διοικητή Φρεγατών-Αντιτορπιλλικών. 

δ. Η Σχολή Ταχέων Σκαφών (ΣΤΣ), δια του Διοικητή Τα¬ 
χέων Σκαφών. 

ε. Η Σχολή Αμφιβίων Επιχειρήσεων (ΣΑΕ), δια του Διοι¬ 
κητή Πλοίων Αποβάσεως. 

στ. Η Σχολή Πλοίων Αποβάσεως (ΣΠΛΑ), δια του Διοικη¬ 
τή Πλοίων Αποβάσεως. 

ζ. Η Σχολή Ελικοπτέρων Ναυτικού (ΣΕΝ), δια του Διοι¬ 
κητή Ελικοπτέρων Ναυτικού. 

η. Η Σχολή Ναρκοπολέμου (ΣΝΑΡ), δια του Διοικητή 
Ναρκοπολέμου. 

2. Οι Σχολές του ΑΣ εδρεύουν ως ακολούθως : 

α. Οι Σχολές Εξασκήσεως Ναυτικής Τακτικής (ΣΕΝΤ) 
και Ταχέων Σκαφών στο Σκαραμαγκά (Αμφιάλη). 

β. Η Σχολή Ελικοπτέρων Ναυτικού (ΣΕΝ) στο Μαραθώ¬ 
να (Κοτρώνι). 

γ. Οι Σχολές Υποβρυχίων (ΣΥΒ), Φρεγατών-Αντιτορπιλ- 
λικών (Σχολή Φ/Γ-Α/Τ) Αμφιβίων Επιχειρήσεων (ΣΑΕ), 
Πλοίων Αποβάσεως (ΣΠΛΑ) και Ναρκοπολέμου (ΣΝΑΡ) 
στο Ναύσταθμο Σαλαμίνας. 

Άρθρο 3 

Αποστολή - Οργάνωση - Λειτουργία 

1. Οι Σχολές του ΑΣ έχουν ως αποστολή την παροχή κα- 

τάλληλης εξειδικευμένης (θεωρητικής και πρακτικής) εκ¬ 
παίδευσης και τη δημιουργία ενιαίου πνεύματος στο προ¬ 
σωπικό που φοιτά στα σχολεία που λειτουργούν σ’ αυτές, 
με σκοπό την εξασφάλιση της στελέχωσης των μονάδων 
που υπάγονται στις Διοικήσεις ή και στους άλλους Κλά¬ 
δους των Ε.Δ., με άρτια εκπαιδευμένο προσωπικό, τόσο 
για την επιχειρησιακή χρησιμοποίηση των μονάδων, όσο 
και για την πλήρη αξιοποίηση των δυνατοτήτων του υλι¬ 
κού αυτών. 

2. Για την επιτυχία της αποστολής τους οι Σχολές μερι¬ 
μνούν για την: 

α. Συγκρότηση και λειτουργία σχολείων, σύμφωνα μετά 
ισχύοντα Προγράμματα Εκπαιδεύσεως ΠΕΠΕ-ΠΕΣΕ. 

β. Βελτίωση των συνθηκών εκπαίδευσης καθώς και των 
κανονισμών - οδηγών εκπαίδευσης, των εγχειριδίων και 
σπουδών των Σχολών. 

γ. Επιτυχή διεκπεραίωση κάθε έργου που τους ανατίθε¬ 
ται. 

ΚΕΦΑΛΑΙΟ Β’ 

Επιτελείο και λοιπό προσωπικό των Σχολών 
Άρθρο 4 

Διοικητής Σχολών 

1. Ο Διοικητής κάθε Σχολής είναι ανώτατος ή ανώτερος 
Μάχιμος Αξιωματικός του Π.Ν. και έχει αρμοδιότητες, δι¬ 
καιοδοσίες και ευθύνες του Διοικητού Ν. Υπηρεσίας και 
του Κυβερνήτου Πολεμικού Πλοίου, όπως αυτές καθορί¬ 
ζονται από τις εκάστοτε ισχύουσες Διατάξεις Π.Ν. 

2. Πέραν των γενικών καθηκόντων και ευθυνών του που 
καθορίζονται στις κείμενες Διατάξεις είναι υπεύθυνος για 
την οργάνωση και διεξαγωγή της εκπαιδεύσεως σύμφω¬ 
να με τον παρόντα Οργανισμό και τους Κανονισμούς Εκ- 
παιδεύσεως της Σχολής, με γνώμονα πάντοτε την εκπλή¬ 
ρωση της αποστολής της. 

3. Καθήκοντα Διοικητή κάθε Σχολής ΑΣ, πλην ΣΕΝΤ, 
εκτελεί αν δεν έχει τοποθετηθεί διαφορετικός, ο εκάστο¬ 
τε Διοικητής της προϊσταμένης Διοίκησης. 

4. Τον Διοικητή τηςΣχολής όταν απουσιάζειή κωλύεται, 
αντικαθιστά ο Υποδιοικητής. 

Άρθρο 5 

Επιτελείο της Σχολής 

1. Το Επιτελείο κάθε Σχολής ΑΣ αποτελεί απρόσωπο όρ¬ 
γανο του Διοικητή το οποίο χωρίς να ασκεί ιδιαίτερη εξου¬ 
σία, βοηθά τον Διοικητή στην εκπλήρωση της αποστολής 
του. 

2. Το Επιτελείο της Σχολής αποτελείται από τους: 

α. Υποδιοικητή/Διευθυντή Σπουδών. 

β. Τμηματάρχη Εκπαιδεύσεως. 

γ. Τμηματάρχη Προσωπικού. 

δ. Εκπαιδευτικό προσωπικό. 

3. Το λοιπό προσωπικό της Σχολής απαρτίζεται από το: 

α. Εκπαιδευόμενο προσωπικό. 

β. Πολιτικό προσωπικό. 

4. Η λεπτομερής σύνθεση του προσωπικού της Σχολής, 
καθορίζεται στους πίνακες Οργανώσεως και Υλικού 
(ΠΟΥ), που ισχύουν κάθε φορά. 


Άρθρο 6 

Υποδιοικητής/Διευθυντής Σπουδών Σχολών 

1. Ο Υποδιοικητής κάθε Σχολής είναι Αξιωματικός του 
Π.Ν., έχει δικαιοδοσία Υποδιευθυντή Ν. Υπηρεσίας σύμ¬ 
φωνα με τις Διατάξεις Ναυτικού και εκτελεί παράλληλα 
και τα καθήκοντα του Διευθυντού Σπουδών. Ειδικότερα ο 
Υποδιοικητής της Σχολής Αμφιβίων Επιχειρήσεων είναι 
Ανώτερος Αξιωματικός του Στρατού Ξηρός. 

2. Είναι ο άμεσος βοηθός του Διοικητή της Σχολής ένα¬ 
ντι του οποίου ευθύνεται για την άρτια διοικητική και εκ¬ 
παιδευτική λειτουργία αυτής. 

3. Τον Υποδιοικητή απάντα ή κωλυόμενο αντικαθιστά ο 
αμέσως αρχαιότερος Αξιωματικός της Σχολής. 

Άρθρο 7 

Τμηματάρχης Εκπαιδεύσεως 

1. Ο Τμηματάρχης Εκπαιδεύσεως είναι ο άμεσος βοη¬ 
θός του Υποδιοικητή /Διευθυντού Σπουδών, σε όλα τα ζη¬ 
τήματα Εκπαιδεύσεως της Σχολής, σύμφωνα με τις κεί¬ 
μενες Διατάξεις. 

2. Τα επιμέρους καθήκοντα του Τμηματάρχου Εκπαι- 
δεύσεως καθορίζονται στον εκάστοτε ισχύοντα Κανονι¬ 
σμό Οργανώσεως και Λειτουργίας της Διοικήσεως που 
πρόί'σταται της Σχολής. 

Άρθρο 8 

Τμηματάρχης Προσωπικού 

Ο Τμηματάρχης προσωπικού είναι ο άμεσος βοηθός 
του Υποδιοικητή / Διευθυντή Σπουδών σε όλα τα ζητήμα¬ 
τα Εσωτερικής Υπηρεσίας της Σχολής, σύμφωνα με τις 
κείμενες Διατάξεις. Προΐσταται της Γραμματείας της 
Σχολής έχοντας τις αρμοδιότητες που προβλέπουν οι 
Διατάξεις Ναυτικού. 

Άρθρο 9 

Λοιπό Προσωπικό Σχολών 

1. Το λοιπό στρατιωτικό και πολιτικό προσωπικό που 
υπηρετεί στις Σχολές σύμφωνα με τους ισχύοντες Πίνα¬ 
κες Οργανώσεως και Υλικού (ΠΟΥ) καθώς και το προσω¬ 
πικό που εκπαιδεύεται σε αυτές, διέπεται από τις Διατά¬ 
ξεις Πολεμικού Ναυτικού, τον Κανονισμό Οργάνωσης και 
Λειτουργίας των προϊσταμένων Διοικήσεων καθώς καιτις 
διατάξεις του παρόντος Οργανισμού. 

2. Το πολιτικό προσωπικό των Σχολών διέπεται από τις 
διατάξεις που ισχύουν «Περί πολιτικού προσωπικού» του 
Υπουργείου Εθνικής Άμυνας και το Πολιτικό Διδακτικό 
Προσωπικό από τις ιδιαίτερες διατάξεις των άρθρων 11, 
12 και 13 του παρόντος που ισχύουν γι’ αυτό. 

ΚΕΦΑΛΑΙΟ Γ 

Εκπαιδευτικό Προσωπικό 

Άρθρο 10 
Γ ενικές Διατάξεις 

1. Το εκπαιδευτικό προσωπικό κάθε Σχολής αποτελεί- 
ται: 

α. Από το Στρατιωτικό προσωπικό που περιλαμβάνει: 

(1) Αξιωματικούς των Ενόπλων Δυνάμεων και των Σω¬ 
μάτων Ασφαλείας, εν ενεργεία ή αποστρατεία, ως καθη¬ 
γητές. 

(2) Ανθυπασπιστές και Υπαξιωματικούς των Ενόπλων 

Δυνάμεων και των Σωμάτων Ασφαλείας, εν ενεργεία ή 
αποστρατεία, ως δασκάλους. 

(3) Στρατευμένης θητείας πτυχιούχους Ανωτάτων Εκ¬ 
παιδευτικών Ιδρυμάτων ή κατόχους επαγγελματικών 
γνώσεων αναλογών με τις εκπαιδευτικές ανάγκες, ως δα¬ 
σκάλους. 

β. Από το Πολιτικό προσωπικό που περιλαμβάνει: 

(1) Μόνιμους Πολιτικούς Υπαλλήλους (ΜΠΥ). 

(2) Προσωπικό με σχέση εργασίας ιδιωτικού δικαίου 
(ΠΣΕΙΔ). 

(3) Ωρομίσθιο διδακτικό προσωπικό με πτυχίο Ανωτά¬ 
των και Ανωτέρων Εκπαιδευτικών ιδρυμάτων του Κρά¬ 
τους ή ισοτίμων αναγνωρισμένων της Αλλοδαπής. 

2. Όταν το εκπαιδευτικό προσωπικό των Σχολών και το 
προσωπικό των προϊσταμένων Διοικήσεων δεν επαρκεί 
για να καλύψει τις διδακτικές ανάγκες των Σχολών, χρη¬ 
σιμοποιείται προσωπικό άλλων Υπηρεσιών ή Διοικήσεων 
του Π.Ν., με τη σύμφωνη γνώμη των Υπηρεσιών στις οποί¬ 
ες υπηρετεί, ύστερα από πρόταση της οικείας Σχολής. 

Άρθρο 11 

Επιλογή και διορισμός εκπαιδευτικού προσωπικού 

1. Η επιλογή του εκπαιδευτικού προσωπικού για κάθε 
σχολείο γίνεται με μέριμνα των προϊσταμένων Διοικήσε¬ 
ων μετά από πρόταση της Σχολής. 

2. Ως εκπαιδευτές προτείνονται όσοι έχουν αποδεδειγ¬ 
μένη πείρα και ανάλογες γνώσεις στο μάθημα που θα δι¬ 
δάξουν. 

3. Όταν λόγω του μεγάλου αριθμού μαθητών συγκρο¬ 
τούνται περισσότερα από ένα τμήματα, είναι δυνατόν να 
διοριστεί ανάλογος προς τα τμήματα αριθμός διδασκό¬ 
ντων για το ίδιο μάθημα. 

4. Ο διορισμός του εκπαιδευτικού προσωπικού γίνε¬ 
ται μετά από πρόταση που εκδίδει το ΓΕΝ για διορισμό 
Αξιωματικών και πολιτικού προσωπικού και με διαταγή 
του ΑΣ για διορισμό Ανθυπασπιστών, Υπαξιωματικών 
και στρατευμένων θητείας. Ο διορισμός διαρκεί μόνο 
για την συγκεκριμένη χρονική περίοδο λειτουργίας του 
Σχολείου. 

5. Ειδικά το εκπαιδευτικό έργο τόσο των Μονίμων Πολι¬ 
τικών Υπαλλήλων όσο και του προσωπικού με σχέση ερ¬ 
γασίας Ιδιωτικού Δικαίου (ΠΣΕΙΔ) που έχουν προσληφθεί 
για διδασκαλία στις Σχολές που υπηρετούν, καθορίζεται 
με διαταγή του Διοικητή. 

Άρθρο 12 

Υποχρεώσεις Εκπαιδευτικού Προσωπικού 

1. Το εκπαιδευτικό προσωπικό καταβάλλει κάθε δυνατή 
προσπάθεια για τη βελτίωση και προαγωγή της εκπαί¬ 
δευσης, εισηγείται τη λήψη μέτρων για αντικατάσταση, 
συμπλήρωση, τροποποίηση βιβλίων, σημειώσεων και εκ¬ 
παιδευτικών μέσων και εφαρμόζει τις διατάξεις του Ορ¬ 
γανισμού και τις διαταγές της Διοίκησης. 

2. Διδάσκει σύμφωνα με τα εγκεκριμένα για τη Σχολή 
κείμενα και σε περίπτωση που δεν υπάρχουν, συντάσσει 
το ταχύτερο και υποβάλλει για έγκριση σημειώσεις με 
σχετική βιβλιογραφία. Μέχρι να εγκριθούν οι σημειώσεις, 
συντάσσει και παραδίδει στους μαθητές περιλήψεις των 
μαθημάτων, ως βοηθήματα. 

3. Παρακολουθεί την πρόοδο των μαθητών, εξετάζει 


αυτούς τακτικά και δίνει στη Διοίκηση της Σχολής πληρο¬ 
φορίες για την απόδοσή τους. 

4. Σε περίπτωση που δικαιολογημένα δεν μπορεί να έλ¬ 
θει για διδασκαλία ή καθυστερεί να προσέλθει, έχει υπο¬ 
χρέωση να ειδοποιήσει έγκαιρα τη Σχολή και αναπληρώ¬ 
νει κατά το δυνατόν τις ώρες που παραλείφθηκαν σε ημέ¬ 
ρες που ορίζονται ύστερα από συνεννόηση με το Δ. Σ. της 
Σχολής. Για τις ημέρες που απουσιάζει δεν παίρνει απο¬ 
ζημίωση. 

5. Ευθύνεται για την τάξη και ευ κόσμια των μαθητών και 
αναφέρει αυτούς που δεν συμμορφώνονται. 

6. Εάν, παρά τις υποδείξεις του Διοικητή, παρατηρηθεί 
ότιτο εκπαιδευτικό προσωπικό δεν συμμορφώνεται με τις 
διατάξεις του Οργανισμού αυτού, αυτό αποτελεί αιτία 
που παρέχει στο Διοικητή το δικαίωμα να ασκήσει πει¬ 
θαρχικό έλεγχο που προβλέπεται από τις διατάξεις που 
ισχύουν ή να ζητήσει απαλλαγή από τα διδακτικά καθήκο¬ 
ντα, σύμφωνα με αυτά που καθορίζονται από το άρθρο 13 
του Οργανισμού αυτού. 

Άρθρο 13 

Απαλλαγή Καθηκόντων και Απόλυση Εκπαιδευτικού 
Προσωπικού 

1. Το εν ενεργεία στρατιωτικό διδακτικό προσωπικό των 
Σχολών απαλλάσσεται από τα καθήκοντά του ύστερα από 
πρόταση του Διοικητή, οι Αξιωματικοί μετά από πρόταση 
ΓΕΝ και οι Ανθυπασπιστές, Υπαξιωματικοί και στρατευμέ- 
νοι θητείας με διαταγή ΑΣ, εφόσον διαπιστωθεί παράβα¬ 
ση τωνδιατάξεωντου άρθρου 12του Οργανισμού αυτού. 

2. Το πολιτικό διδακτικό προσωπικό των Σχολών, ελέγ¬ 
χεται από τον Διοικητή εγγράφως και σύμφωνα με την Νο¬ 
μοθεσία που ισχύει όταν διαπιστωθεί παράβαση των υπο- 
χρεώσεών του. Όταν παρά τις συστάσεις και την εξά¬ 
ντληση των νόμιμων για τον έλεγχό του μέσων, δεν 
συμμορφωθεί, απαλλάσσεται από τα καθήκοντά του μετά 
από πρόταση ΓΕΝ που εκδίδεται ύστερα από πλήρως αι¬ 
τιολογημένη έκθεση του Διοικητή της Σχολής που υπο¬ 
βάλλεται ιεραρχικά. Για την απαλλαγή του εκπαιδευτικού 
προσωπικού που έχει προσληφθεί με σχέση εργασίας 
ιδιωτικού δικαίου εφαρμόζονται οι εκάστοτε ισχύουσες 
διατάξεις. 

ΚΕΦΑΛΑΙΟ Δ 

Εκπαιδευόμενο Προσωπικό 
Άρθρο 14 

Συγκρότηση Τάξης - Υποχρεώσεις Μαθητών 

1. Ο όρος «μαθητές» στον Οργανισμό αυτό περιλαμβά¬ 
νει όλο το προσωπικό που φοιτά στις Σχολές. 

2. Ο αριθμός των μαθητών σε κάθε τάξη δεν πρέπει να 
είναι μικρότερος των 3 και μεγαλύτερος των 24. Για λει¬ 
τουργία τάξης με αριθμό μεγαλύτερο του 24 ή μικρότερο 
του 3 απαιτείται έγκριση ΑΣ. 

3. Γ ια κάθε τάξη ορίζεται βαθμοφόρος του Επιτελείου 
της Σχολής ως Επιτηρητής και ο αρχαιότερος μαθητής 
ονομάζεται Αρχηγός Τάξης. 

4. Ο Επιτηρητής Τάξεως, ο οποίος πρέπει να είναι αρ¬ 
χαιότερος του Αρχηγού της τάξεως παρακολουθεί από 
κοντά τους μαθητές στη θεωρητική και πρακτική εκπαί¬ 
δευση, φροντίζει για την, από κάθε πλευρά, βελτίωση της 

απόδοσής τους και εισηγείται στο Διευθυντή Σπουδών 
μέτρα για την ενίσχυση της εκπαίδευσης των υστερού¬ 
ντων. 

5. Ο Αρχηγός Τάξης φροντίζει για: 

α. Την ευταξία της αίθουσας διδασκαλίας 
β. Την τήρηση του βιβλίου διδαχθείσας ύλης 
γ. Την τήρηση ημερησίου δελτίου απουσιών το οποίο 
παραδίδεται στον Επιτηρητή. 

6. Όταν απουσιάζει ο Αρχηγός τον αναπληρώνει ο αμέ¬ 
σως αρχαιότερος μαθητής της τάξης. 

7. Κατά την εκπαίδευση πρακτικών μαθημάτων οι μαθη¬ 
τές κάθε τάξης κατανέμονται σε μικρές ομάδες και σε 
αριθμό ανάλογο μετά αντικείμενα που διδάσκονται και τα 
μέσα διδασκαλίας που υπάρχουν. 

Άρθρο 15 

Βιβλία - Γραφική Ύλη 

1. Σε κάθε μαθητή χορηγούνται κατά την διάρκεια της 
εκπαίδευσης γραφική ύλη καθώς και τα απαραίτητα δι¬ 
δακτικά βιβλία, σημειώσεις και όργανα. 

2. Τα βιβλία, σημειώσεις και όργανα επιστρέφονται με 
τη λήξη του Σχολείου. Είναι δυνατόν με έγκριση του ΑΣ 
μετά από πρόταση των Σχολών να χορηγούνται δωρεάν 
στο μόνιμο στρατιωτικό προσωπικό κατά την αποφοίτηση 
από τα Σχολεία αδιαβάθμητες σημειώσεις και τα σημαντι¬ 
κότερα αδιαβάθμητα ναυτικά και τεχνικά βιβλία που χρη¬ 
σιμοποιήθηκαν κατά την εκπαίδευση, για προσωπική 
τους χρήση στο μέλλον. 

3. Οι μαθητές χρεώνονται για κάθε φθορά ή απώλεια βι¬ 
βλίων ή οργάνων τα οποία οφείλουν να επιστρέφουν. 

Άρθρο 16 
Άδειες 

1. Στο εκπαιδευόμενο προσωπικό κατά την διάρκεια της 
φοιτήσεως δεν χορηγούνται κατά κανόνα άδειες, πλην 
εξαιρετικών περιπτώσεων, και κατόπιν εγκρίσεως της 
προϊσταμένης Διοικήσεως. 

2. Ειδικότερα και κατόπιν εγκρίσεως ΑΣ στο εκπαιδευό¬ 
μενο προσωπικό μπορούν να χορηγούνται άδειες : 

α. Από Παρασκευή μεσημέρι, μετά το τέλος των μαθη¬ 
μάτων, μέχρι το πρωί της Δευτέρας, 
β. Κατά τις επίσημες αργίες και αργίες του Ναυτικού, 
γ. Από Μεγάλη Τετάρτη, μετά το τέλος των μαθημάτων, 
μέχρι το πρωί της Τετάρτης του Πάσχα. 

δ. Από τις 23 Δεκεμβρίου, μετά το τέλος των μαθημά¬ 
των, μέχρι το πρωί της 3 ης Ιανουάριου. 

ΚΕΦΑΛΑΙΟ Ε 
Εκπαίδευση 

Άρθρο 17 
Γ ενικές Διατάξεις 

1. Ο προγραμματισμός, ο συντονισμός και η εποπτεία 
της εκπαίδευσης γίνεται από το ΑΣ όπως προβλέπεται 
στα ετήσια προγράμματα εκπαίδευσης του Πολεμικού 
Ναυτικού και τις διαταγές του ΓΕΝ, με βάση τις ανάγκες 
και απαιτήσεις για εκπαίδευση των Διοικήσεων και Μονά¬ 
δων του ΑΣ. 

2. Η εκπαίδευση πραγματοποιείται σύμφωνα με τους 
Κανονισμούς ή Οδηγούς εκπαιδεύσεωςτων σχολείων και 
τα προγράμματα και οδηγίες που δίνονται με τον Ετήσιο 


Προγραμματισμό Εκπαίδευσης του ΑΣ ή έκτακτα όταν 
απαιτείται. 

3. Οι Σχολές λειτουργούν όλο το έτος και η εκπαίδευση 
γίνεται σε αυτές κατά τις εργάσιμες ημέρες και ώρες. 

4. Ο αριθμός των διδακτικών ωρών που πραγματοποιεί¬ 
ται κάθε εργάσιμη ημέρα και η διάρκεια της κάθε διδακτι¬ 
κής ώρας καθορίζονται σε επτά (7) ανά ημέρα και σαρά¬ 
ντα πέντε (45) λεπτά εκάστη, αντίστοιχα. 

Άρθρο 18 
Σχολεία 

1. Ο αριθμός, η διάρκεια και το είδος των Σχολείων που 
λειτουργούν κάθε χρόνο ορίζονται στον ετήσιο προγραμ¬ 
ματισμό του Αρχηγείου Στόλου μέσα στα πλαίσια του γε¬ 
νικού προγραμματισμού Εκπαιδεύσεως που εκδίδει το 
ΓΕΝ και σύμφωνα με τα οριζόμενα στον Κανονισμό Εκ- 
παιδεύσεως κάθε σχολείου. 

2. Λειτουργούν επίσης έκτακτα σχολεία, κατόπιν προ- 
τάσεως των Σχολών, των Διοικήσεων ή του ΑΣ και εγκρί- 
σεως ΓΕΝ. 

3. Τα σχολεία που λειτουργούν ως προς το προσωπικό 
που συμμετέχει διακρίνονται σε : 

α. Αξιωματικών. 

β. Ανθυπασπιστών. 

γ. Υπαξιωματικών. 

δ. Ναυτοδιόπων. 

ε. Μικτά (Αξιωματικών-Ανθυπασπιστών-Υπαξιωματι- 
κών-Ναυτοδιόπων) όπου τα διδασκόμενα μαθήματα είναι 
κοινού ενδιαφέροντος. 

Άρθρο 19 

Λειτουργία Σχολείων 

1. Κάθε Σχολείο λειτουργεί σύμφωνα με τον Κανονισμό 
ή Οδηγό Εκπαιδεύσεως που υπάρχει γι’ αυτό. 

2. Για προσωρινή αναστολή ή διακοπή λειτουργίας Σχο¬ 
λείου ή Σχολείων απαιτείται διαταγή ΑΣ. Εφόσον το σχο¬ 
λείο λειτουργήσει πάλι, η εκπαίδευση αρχίζει από το ση¬ 
μείο διακοπής. 

3. Για την μείωση ή παράταση διάρκειας λειτουργίας 
Σχολείου, μέχρι το 1/5 της συνολικής διάρκειας αυτού, 
απαιτείται διαταγή ΑΣ. Για μεγαλύτερο διάστημα και μέ¬ 
χρι το 1/3 της συνολικής διάρκειας αυτού απαιτείται δια¬ 
ταγή ΓΕΝ. 

4. Στους μαθητές που τελειώνουν με επιτυχία το Σχο¬ 
λείο απονέμεται πτυχίο ή πιστοποιητικό όπως καθορίζε¬ 
ται στο άρθρο 28 του παρόντος. 

5. Μαθητές που για αντικειμενικούς λόγους διέκοψαντο 
σχολείο, είναι δυνατόν, μετά από έγκριση ΑΣ, να συγκρο¬ 
τήσουν τάξη για να συμπληρώσουν την εκπαίδευσή τους. 

Άρθρο 20 

Κανονισμοί - Οδηγοί Εκπαιδεύσεως 

1. Για κάθε Σχολείο που λειτουργεί, υπάρχει αντίστοι¬ 
χος Κανονισμός Εκπαίδευσης που εγκρίνεται ή τροπο¬ 
ποιείται με απόφαση του Α/ΓΕΝ. 

2. Σε κάθε Κανονισμό Εκπαίδευσης καθορίζονται: 

α. Η αποστολή του Σχολείου 

β. Οι αντικειμενικοί σκοποί του Σχολείου 

γ. Οι προκαταρκτικές γνώσεις που απαιτούνται για φοί¬ 
τηση σ’ αυτό. 

δ. Τα διδασκόμενα μαθήματα, η εκπαιδευτική ύλη για 
καθένα από αυτά και τα χρησιμοποιούμενα εκπαιδευτικά 
βιβλία και εγχειρίδια. 

ε. Οι ώρες διδασκαλίας και εξετάσεων και τα απαιτού- 
μενα εποπτικά μέσα. 

στ. Ο τρόπος εξετάσεων κάθε μαθήματος καιτα ανώτα¬ 
τα και κατώτατα όρια βαθμολογίας (ΑΟΒ και ΚΟΒ) αυτών. 

ζ. Η συνολική διάρκεια του Σχολείου σε ώρες και εργά¬ 
σιμες ημέρες. 

η. Κάθε άλλο χρήσιμο στοιχείο για τη λειτουργικότητα 
του Σχολείου. 

3. Για Σχολεία επιμορφωτικά ή ενημερωτικά δεν συ- 
ντάσσονται Κανονισμοί Εκπαιδεύσεως αλλά συντάσσο- 
νται από τις ενδιαφερόμενες υπηρεσίες Οδηγοί Εκπαι- 
δεύσεως που υποβάλλονται στο ΓΕΝ και ΑΣ για ενημέρω¬ 
ση. Κάθε Οδηγός Εκπαιδεύσεως περιλαμβάνει στοιχεία 
αντίστοιχα των Κανονισμών Εκπαιδεύσεως όπως αυτά 
που αναγράφονται στην παράγραφο 2 του άρθρου αυτού. 

4. Τα ΑΟΒ κυμαίνονται μεταξύ 50 και 200 βαθμών, ανά¬ 
λογα με την αξία τους και την έκταση της ύλης τους. Το 
ΚΟΒ κάθε μαθήματος ορίζεται στο 50% του ΑΟΒ. 

ΚΕΦΑΛΑΙΟ ΣΤ 
Εξετάσεις - Διαγωνισμοί 

Άρθρο 21 
Εξετάσεις 

1. Εξετάσεις είναι οι γραπτές, προφορικές ή πρακτικές 
δοκιμασίες που γίνονται για να διαπιστωθεί η πρόοδος, η 
απόδοση και να γίνει η αξιολόγηση των μαθητών που φοι¬ 
τούν στα διάφορα Σχολεία. Οι εξετάσεις διακρίνονται σε 
πρόχειρες και τελικές. 

2. Τα θέματα των εξετάσεων είναι δυνατόν να έχουν μία 
από τις ακόλουθες μορφές ή συνδυασμό αυτών: 

α. Ερωτήσεις - απαντήσεις πολλαπλών επιλογών. 

β. Ερωτήσεις σύντομης ανάπτυξης. 

γ. Προβλήματα. 

δ. Αναγραφή «Σωστό» ή «Λάθος». 

ε. Απαντήσεις με «Ναι» ή Όχι». 

στ. Ανάπτυξη θεμάτων. 

3. Τα θέματα των εξετάσεων πρέπει να είναι σαφή ώστε 
να αποφεύγονται παρανοήσεις ή παρερμηνείες, να πε¬ 
ριέχουν αποκλειστικά και μόνο αντικείμενα που έχουν δι¬ 
δαχθεί στους μαθητές και να περιέχονται στα βιβλία, τα 
εγχειρίδια ή τις σπουδές των σχολών, με τα οποία έχουν 
εφοδιασθεί οι μαθητές. 

4. Οι βαθμολογίες που παίρνουν οι μαθητές στις εξετά¬ 
σεις καιτα ιδιόγραφα κείμενα των μαθητών φυλάσσονται 
ως εξής: 

α. Η βαθμολογία των πρόχειρων εξετάσεων μαζί με τα 
ιδιόγραφα κείμενα των μαθητών, φυλάσσονται με φρο¬ 
ντίδα του εξεταστή, μέχρι να τελειώσει το σχολείο και με¬ 
τά καταστρέφονται. Για την ενημέρωση της Σχολής επί 
της προόδου των μαθητών, μετά από κάθε πρόχειρη εξέ¬ 
ταση, ο εξεταστής παραδίδει στον Διευθυντή Σπουδών 
ενυπόγραφη ονομαστική κατάσταση των μαθητών της 
τάξης, με τη ληφθείσα βαθμολογία. Η κατάσταση αυτή, 
μετά τη θεώρηση της από τον Διευθυντή Σπουδών, φυ¬ 
λάσσεται στο φάκελο προφορικών εξετάσεων του Σχο¬ 
λείου. 


β. Η βαθμολογίατωντελικώνεξετάσεων, μεμέριμνατης 
Σχολής, καταχωρείται στα πρωτόκολλα και βιβλία συνο¬ 
λικής βαθμολογίας τελικών εξετάσεων κάθε μαθήματος, 
καθώς και στα ειδικά βιβλία συνολικών βαθμολογιών, κά¬ 
θε μαθητή ξεχωριστά και φυλάσσεται στα αρχεία της 
Σχολής. 

γ. Τα γραπτά των τελικών εξετάσεων φυλάσσονται στο 
αρχείο της Σχολής για δώδεκα μήνες και έπειτα κατα- 
στρέφονται. 

δ. Τα βιβλία στα οποία καταχωρούνται τα πρακτικά των 
επιτροπών που διεξάγουν τις γραπτές, προφορικές ή 
πρακτικές εξετάσεις κάθε μαθήματος, με μέριμνα της 
Σχολής, φυλάσσονται στο αρχείο της. 

5. Εάν για οποιοδήποτε λόγο γίνει διακοπή των εξετά¬ 
σεων, τότε ακυρώνονται και επαναλαμβάνονται από την 
αρχή με άλλα θέματα. 

Άρθρο 22 

Πρόχειρες Εξετάσεις 

1. Οι πρόχειρες εξετάσεις γίνονται: 

α. Σε έκτακτα χρονικά διαστήματα και χωρίς προειδο¬ 
ποίηση των μαθητών, μετά από πρόταση του διδάσκο¬ 
ντος ή / και απόφαση του Διοικητή ή του Διευθυντή Σπου¬ 
δών της Σχολής στην ύλη του μαθήματος της ημέρας. 

β. Όπως καθορίζεται από τον Κανονισμό Εκπαιδεύσεως 
του σχολείου, ύστερα από προειδοποίηση των μαθητών, 
στην ύλη μιας σειράς μαθημάτων που αποτελούν ενότη¬ 
τα ή κεφάλαιο. 

2. Ο τρόπος της πρόχειρης εξέτασης (γραπτά, προφο¬ 
ρικά ή πρακτικά) που εφαρμόζεται κάθε φορά, επιλέγεται 
από τον Διευθυντή Σπουδών της Σχολής και τον διδάσκο¬ 
ντα σε συνάρτηση με την ύλη του μαθήματος που διδά¬ 
χθηκε. 

3. Η επιλογή των θεμάτων γίνεται σύμφωνα με την ύλη 
του μαθήματος που διδάχθηκε και τις εκτιμήσεις του δι¬ 
δάσκοντος, σε συνεργασία με τον Διευθυντή Σπουδών 
της Σχολής, ο οποίος καθορίζει και την διάρκεια της εξέ¬ 
τασης. 

4. Η βαθμολογία των πρόχειρων εξετάσεων δεν λαμβά- 
νεται υπόψη για την διαμόρφωση της τελικής βαθμολο¬ 
γίας του μαθήματος ή του σχολείου, μπορεί όμως να επι¬ 
φέρει τον πειθαρχικό έλεγχο των μαθητών που δείχνουν 
αδιαφορία. 

5. Μετά τη διεξαγωγή των πρόχειρων εξετάσεων, με μέ¬ 
ριμνα του εξεταστή, γίνεται επεξήγηση και παρουσίαση 
των ορθών απαντήσεων των θεμάτων. 

6. Τα αποτελέσματα των πρόχειρων εξετάσεων κάθε 
μαθήματος ανακοινώνονται στους μαθητές το ταχύτερο 
δυνατόν με μέριμνα του Διευθυντή Σπουδών. 

7. Σε περίπτωση που στις πρόχειρες εξετάσεις ο εξετα¬ 
στής είναι κατώτερος ή νεότερος των εξεταζομένων μα¬ 
θητών, παρευρίσκεται σε αυτές ο Διευθυντής Σπουδών ή 
ο Αξιωματικός Εκπαιδεύσεως της Σχολής ή ο Επιτηρητής 
του Σχολείου. 

Άρθρο 23 
Τελικές Εξετάσεις 

1. Σε όλα τα Σχολεία η τελική εξέταση κάθε δ ιδαχθέντος 
μαθήματος γίνεται αμέσως μετά το πέρας της διδασκα¬ 
λίας όλης της ύλης του μαθήματος που περιλαμβάνεται 

στον Κανονισμό Εκπαιδεύσεως ή μετά το τέλος της διδα¬ 
σκαλίας της ύλης όλων των μαθημάτων. Η εξέταση γίνε¬ 
ται σε όλη την ύλη. 

2. Ο τρόπος των τελικών εξετάσεων (γραπτά, προφορι¬ 
κά ή πρακτικά) και η διάρκεια αυτών, καθορίζονται στον 
Κανονισμό Εκπαιδεύσεως κάθε Σχολείου. 

3. Οι τελικές εξετάσεις όλων των Σχολείων πλην των 
Σχολείων στρατευμένων θητείας γίνονται από επιτροπή, 
κάθε μέλος της οποίας είναι υποχρεωμένο να βαθμολογεί 
τους εξεταζομένους μαθητές. Ο μέσος όρος των βαθμο¬ 
λογιών των μελών της επιτροπής αποτελεί την βαθμολο¬ 
γία του μαθήματος που εξετάσθηκε. 

4. Μετά το πέρας των τελικών εξετάσεων όλων των μα¬ 
θημάτων κάθε Σχολείου με μέριμνα του Διευθυντή Σπου¬ 
δών της Σχολής, συντάσσεται το πρωτόκολλο αποτελε¬ 
σμάτων των τελικών εξετάσεων, στο οποίο καταχωρού- 
νται οι μέσοι όροι των βαθμολογιών που συγκέντρωσε ο 
κάθε μαθητής στις τελικές εξετάσεις των μαθημάτων του 
σχολείου καθώς και το σύνολο αυτών, με το οποίο καθο¬ 
ρίζεται η τελική σειρά επιτυχίας των μαθητών. Το πρωτό¬ 
κολλο αυτό υπογράφεται από το Διευθυντή Σπουδών της 
Σχολής και θεωρείται από τον Διοικητή. 

Άρθρο 24 

Επιτροπή Τελικών Εξετάσεων 

1. Οι επιτροπές των τελικών εξετάσεων συγκροτούνται 
ως εξής: 

α. Σχολεία Αξιωματικών και Ανθυπασπιστών: Τριμελής 
επιτροπή από το Διοικητή της Σχολής ως Πρόεδρο, το Δι¬ 
ευθυντή Σπουδών της Σχολής και τον καθηγητή / δάσκα¬ 
λο του μαθήματος. 

β. Σχολεία Υπαξιωματικών: Τριμελής επιτροπή από το 
Διευθυντή Σπουδών της Σχολής ως Πρόεδρο, έναν Αξιω¬ 
ματικό της Σχολής και τον καθηγητή / δάσκαλο του μαθή¬ 
ματος ως μέλη. 

2. Οι τελικές εξετάσεις στα σχολεία στρατευμένων θη¬ 
τείας γίνονται από τον καθηγητή/δάσκαλο κάθε μαθήμα¬ 
τος. 

3. Στις επιτροπές των υποπαραγράφων Ια και 1β εάν 
αυτός που δίδαξε το μάθημα είναι ο Διευθυντής Σπουδών, 
τότε η επιτροπή συμπληρώνεται με άλλο Αξιωματικό που 
καθορίζεται με διαταγή του Διοικητή της Σχολής. 

Άρθρο 25 

Τρόπος Διεξαγωγής Τελικών Εξετάσεων 

1. Οι τελικές εξετάσεις, ο τρόπος (γραπτά, προφορικά 
ή πρακτικά), ο τόπος και ο χρόνος διεξαγωγής τους, γνω¬ 
στοποιούνται στους μαθητές από το Διευθυντή Σπουδών 
της Σχολής, πέντε τουλάχιστον ημέρες νωρίτερα για να 
γίνει από αυτούς η κατάλληλη προετοιμασία. 

2. Οι τελικές εξετάσεις γίνονται από επιτροπές του 
προηγουμένου άρθρου, σε όλη την ύλη του μαθήματος 
που πρόκειται να εξετασθεί. 

3. Κάθε επιτροπή εξετάσεων, με φροντίδα του προέ¬ 
δρου της, συγκαλείται πριν από τις εξετάσεις στην έδρα 
της Σχολής για να επιλέξει τα θέματα και να καθορίσει τη 
μορφή τους σύμφωνα με τα καθοριζόμενα στην παρά¬ 
γραφο 2 του άρθρου 21. Για το έργο αυτό η επιτροπή λαμ¬ 
βάνει υπόψη: 

α. Τον Κανονισμό Εκπαιδεύσεως του Σχολείου. 


β. Τη διδαχθείσα ύλη του μαθήματος. 

γ. Τοντρόπο διεξαγωγής των εξετάσεων. 

4. Ο αριθμός των θεμάτων στα οποία η επιτροπή εξετά¬ 
σεων διαιρεί την διδαχθείσα ύλη, εξαρτάται από την έκτα¬ 
ση της ύλης του μαθήματος και από την μορφή των εξε¬ 
τάσεων που επέλεξε η επιτροπή. Σε κάθε μορφή εξετάσε¬ 
ων πρέπει να υπάρχουν τουλάχιστον τρεις επιλογές 
θεμάτων, με αντίστοιχους λαχνούς, για την κλήρωσή 
τους. Η βαθμολογική αξία των θεμάτων καθορίζεται επί¬ 
σης ανάλογα με την μορφή των εξετάσεων. Έτσι, εάν έχει 
επιλεγεί η μορφή των: 

α. Ερωτήσεων - απαντήσεων πολλαπλών επιλογών ή 
των απαντήσεων με «ναι» ή «όχι», τότε ο βαθμός κάθε 
ερώτησης - απάντησης είναι ανάλογος του πλήθους των 
ερωτήσεων, ώστε να συμπληρώνεται το προβλεπόμενο 
ΑΟΒ. 

β. Ζητημάτων ή προβλημάτων ή ερωτήσεων σύντομης 
ανάπτυξης, τότε σε κάθε ομάδα πρέπει να υπάρχουν τρία 
διαφορετικά θέματα, με συντελεστές ως προς το ΑΟΒ 
του μαθήματος τους αριθμούς 5,3 και 2. 

5. Μετά τον καθορισμό των θεμάτων και την αναγραφή 
τους σελαχνούς, η επιτροπή εξετάσεων φροντίζει για την 
ασφαλή φύλαξή τους μέχρι την ώρα της κλήρωσης η 
οποία γίνεται ενώπιον των εξεταζομένων. 

6. Οι προφορικές και πρακτικές τελικές εξετάσεις γίνο¬ 
νται με ερωτήσεις. Η βαθμολογική αξία μπορεί να είναι 
από 4 μέχρι 10 βαθμούς. Το σύνολο ερωτήσεων που υπο¬ 
βάλλεται κυμαίνεται από 5 μέχρι 20 ερωτήσεις που απευ¬ 
θύνονται όλες σε κάθε ένα από τους μαθητές. 

7. Οι πρακτικές τελικές εξετάσεις μπορεί να περιλαμβά¬ 
νουν λύσεις, αρμόσεις και εντοπισμό ανωμαλιών σε συ¬ 
σκευές ή μηχανήματα. 

8. Με μέριμνα και ευθύνη της Σχολής διατίθενται στην 
επιτροπή τελικών εξετάσεων τα εξής: 

α. Οι αίθουσες εξετάσεων με τον εξοπλισμό τους. 

β. Τα απαραίτητα για τις τελικές εξετάσεις όργαναή μη¬ 
χανήματα. 

γ. Η απαιτούμενη γραφική ύλη. 

δ. Οι απαιτούμενες ονομαστικές καταστάσεις των μα¬ 
θητών που πρόκειται να εξετασθούν. 

ε. Η απαιτούμενη ποσότητα τετρασέλιδου χαρτιού εξε¬ 
τάσεων (εφόσον οι εξετάσεις διεξάγονται γραπτά) κα¬ 
τάλληλα προετοιμασμένου. Σε κάθε τετρασέλιδο χαρτί 
εξετάσεων πρέπει να υπάρχουν τα ακόλουθα : 

(1) Στην επάνω αριστερή γωνία της πρώτης σελίδας 
αδιαφανές Επικάλυμμα χαρτιού κάτω από το οποίο οι μα¬ 
θητές θα γράψουν τα ατομικά τους στοιχεία. 

(2) Στην πάνω δεξιά γωνία της πρώτης σελίδας η σφρα¬ 
γίδα της Υπηρεσίας όπου είναι η έδρα της Σχολής. 

(3) Δεξιά και κάτω από την σφραγίδα της Υπηρεσίας, 
ορθογώνια σφραγίδα για την αναγραφή των βαθμολο¬ 
γιών των μελών της επιτροπής εξετάσεων, του αθροίσμα¬ 
τος αυτών και του μέσου όρου. 

9. Τηνημέρατωντελικώνγραπτώνεξετάσεωνη επιτρο¬ 
πή προσέρχεται έγκαιρα στο χώρο των εξετάσεων και ο 
Διευθυντής Σπουδών της Σχολής μονογράφει τα τετρα¬ 
σέλιδα χαρτιά των γραπτών εξετάσεων, στο χώρο της 
σφραγίδας της Υπηρεσίας. 

10. Στη συνέχεια ο πρόεδρος της επιτροπής εξετάσεων 
φροντίζει για: 

α. Την είσοδο των εξεταζόμενων μαθητών στην αίθουσα 
εξετάσεων και την τακτοποίησή τους στις θέσεις τους. 

β. Την διανομή της γραφικής ύλης και του τετρασέλιδου 
χάρτου εξετάσεων και την αναγραφή κάτω από το αδια¬ 
φανές επικάλυμμα αυτού, των ονομαστικών στοιχείων κά¬ 
θε μαθητή. Το επικάλυμμα παραμένει ανοικτό μέχρι το τέ¬ 
λος της εξέτασης και επικολλάται τη στιγμή της παράδο¬ 
σης του γραπτού στην επιτροπή εξετάσεων. 

11. Από τη στιγμή αυτή ο Πρόεδρος της επιτροπής εξε¬ 
τάσεων απαγορεύει κάθε είσοδο ή έξοδο μαθητή από την 
αίθουσα εξετάσεων και τους ανακοινώνει ότι: 

α. Κατά την διάρκεια της εξέτασης απαγορεύεται κάθε 
μορφή αντιγραφής ή συνεργασίας μεταξύ των εξεταζο- 
μένων. 

β. Σε περίπτωση που θα διαπιστωθεί συνεργασία ή αντι¬ 
γραφή, ο βοηθούμενος ή ο μαθητής που αντιγράφει θα 
παραδίδει το γραπτό του στην επιτροπή η οποία θα συ¬ 
ντάσσει πάνω σ’ αυτό σχετικό με το γεγονός πρακτικό και 
θα βαθμολογείτο γραπτό με μηδέν. Επίσης και οι δύο μα¬ 
θητές ελέγχονται πειθαρχικά. 

γ. Κατά την διάρκεια της εξέτασης δεν επιτρέπονται άλ¬ 
λα βοηθήματα εκτός από εκείνα που παραχωρούνται 
στους μαθητές από την επιτροπή. 

12. Στην συνέχεια επιλέγονται με κλήρο τα θέματα των 
εξετάσεων. Με φροντίδα του Προέδρου της επιτροπής 
εξετάσεων γίνεται αναπαραγωγή των θεμάτων που κλη¬ 
ρώθηκαν και παραδίδεται ένα αντίτυπο σε κάθε εξεταζό¬ 
μενο μαθητή. Ο κάθε μαθητής είναι υποχρεωμένος να 
απαντήσει σε όλα τα θέματα που βγήκαν από την κληρω¬ 
τίδα. 

13.0 καθηγητής/δάσκαλος και ένα τουλάχιστον μέλος 
της επιτροπής εξετάσεων παραμένουν μέσα στην αίθου¬ 
σα καθ’ όλη τη διάρκεια της εξέτασης και εκτελούν συγ¬ 
χρόνως χρέη επιτροπής επίβλεψης. Αν οι εξετάσεις γίνο¬ 
νται σε περισσότερες από μία αίθουσες, ένα τουλάχιστον 
από τα μέλη της επιτροπής βρίσκεται σε κάθε μία από αυ¬ 
τές. 

14. Οι τελικές εξετάσεις γίνονται με την παρουσία του 
διδάσκοντος έστω και αν είναι στρατιωτικός νεότερος 
των εξεταζομένων μαθητών. 

15. Οι προφορικές και πρακτικές τελικές εξετάσεις γί¬ 
νονται μέσα σε κατάλληλες αίθουσες ή εργαστήρια ενώ¬ 
πιον όλων των μελών της εξεταστικής επιτροπής, τα 
οποία βαθμολογούν κάθε εξεταζόμενο. Οι εξεταζόμενοι 
μαθητές καλούνται μέσα στην αίθουσα ή στο εργαστήριο 
ένας-ένας και μετά την εξέτασή τους παραμένουν μέσα 
στο χώρο των εξετάσεων μέχρι νατελειώσει η εξέταση και 
του τελευταίου μαθητή. 

16. Αμέσως μετά το πέρας της προφορικής ή πρακτικής 
εξέτασης η επιτροπή συντάσσει πρακτικό τελικής προ¬ 
φορικής ή πρακτικής εξέτασης στο οποίο καταχωρούνται 
σε στήλες οι βαθμολογίες όλων των μελών της εξεταστι¬ 
κής επιτροπής, το σύνολο και ο μέσος όρος αυτών που 
αποτελεί την τελική βαθμολογία κάθε μαθητή στο θέμα 
που εξετάσθηκε. Το πρακτικό υπογράφουν όλα τα μέλη 
της επιτροπής εξετάσεων και με μέριμνα του προέδρου 
παραδίδεται στην αρμόδια Σχολή. 

17. Εάν κατά την διάρκεια των τελικών εξετάσεων ο μα¬ 
θητής αναγκασθεί να διακόψει την ανάπτυξη των θεμά¬ 
των των εξετάσεων, λόγω αιφνίδιου παροδικού προβλή¬ 


ματος υγείας, βαθμολογείται σύμφωνα με όσα έχει γρά¬ 
ψει μέχρι τη διακοπή, εκτός εάν μέσα σε μία ώρα από τη 
στιγμή της διακοπής και ενώ βρισκόταν κάτω από τον 
έλεγχο των αρμοδίων οργάνων, ζητήσει γραπτά ή προ¬ 
φορικά από τον Πρόεδρο της επιτροπής εξετάσεων να 
του επιτραπεί να συνεχίσει τις εξετάσεις. Η περίπτωση 
αυτή εξετάζεται από την επιτροπή τελικών εξετάσεων η 
οποία αποφασίζει κατά πλειοψηφία. Εάν η αιφνίδια δικαι¬ 
ολογημένη αιτία διακοπής της συμμετοχής του μαθητή 
στις εξετάσεις (π.χ. ασθένεια σοβαρή) δεν επιτρέπει την 
επιστροφή του στις εξετάσεις μέσα σε μία ώρα, τότε κα¬ 
θορίζεται νέα ημερομηνία εξετάσεων του μαθητή μετους 
ίδιους όρους που εξετάσθηκαν οι συμμαθητές του αλλά 
σε νέα θέματα, εντός οκτώ (8) το πολύ ημερών. 

18. Για να αποφασισθεί η συμμετοχή ενός μαθητή σε 
νέα εξέταση συντάσσεται πρακτικό και απαιτούνται τα 
ακόλουθα: 

α. Έκθεση του Προέδρου επιτροπής εξετάσεων. 

β. Αναφορά του ενδιαφερομένου, αν έχει υποβληθεί εγ- 
γράφως. 

γ. Έκθεση ιατρού (εφόσον απαιτείται). 

δ. Έγγραφο ή καταθέσεις σχετικά με την υπόθεση. 

19. Γραπτό που παραδόθηκε στην επιτροπή εξετάσεων 
δεν επιστρέφεται. Αμέσως μετά την παράδοση του γρα¬ 
πτού η επιτροπή εξετάσεων διαγράφει τους κενούς χώ¬ 
ρους που υπάρχουν σε αυτό και υπογράφει κάτω από τον 
τελευταίο στίχο του κειμένου. 

20. Μετά το τέλος της γραπτής εξέτασης τα γραπτά 
αριθμούνται και αρχίζει η διόρθωση και βαθμολογία τους 
κατά σειρά, από τον διδάσκοντα, το μέλος της επιτροπής 
και τον Πρόεδρο της επιτροπής. 

21. Όταν τα γραπτά βαθμολογηθούν από όλα τα μέλη, 
η επιτροπή εξετάσεων τα αποσφραγίζει και συντάσσει το 
πρακτικό εξετάσεων στο οποίο καταχωρούνται οι βαθμο¬ 
λογίες των μελών της επιτροπής, το σύνολο της βαθμο¬ 
λογίας και ο μέσος όρος που αποτελείτη βαθμολογία του 
μαθητή στο μάθημα που εξετάσθηκε. Το πρακτικό βαθ¬ 
μολογίας υπογράφεται από όλα τα μέλη της επιτροπής 
εξετάσεων και παραδίδεται στο Διευθυντή Σπουδών της 
Σχολής μαζί με τα γραπτά των μαθητών. 

22. Σε περίπτωση διαφοράς στην βαθμολογία πάνω από 
10 βαθμούς μεταξύ διδάσκοντος και μέλους της επιτρο¬ 
πής, ο πρόεδρος καλεί το μέλος αυτό για νέο έλεγχο του 
γραπτού. Αν το μέλος επιμείνει στην αρχική βαθμολογία 
του, οφείλει να αιτιολογήσει αυτή στο πρακτικό εξετάσε¬ 
ων και στο γραπτό. Τελική απόφαση λαμβάνεται από επι¬ 
τροπή αναβαθμολογήσεως που συγκροτείται με διαταγή 
ΑΣ και προεδρεύεται από Αξιωματικό αρχαιότερο του 
προέδρου της πρώτης επιτροπής και με νέα μέλη ανάλο¬ 
γα μετο μάθημα. Η νέα αυτή επιτροπή αποφασίζει για την 
τελική βαθμολογία του γραπτού χωρίς να δεσμεύεται από 
την πρώτη βαθμολογία. Την τελική αυτή απόφαση η επι¬ 
τροπή πρέπει να την αιτιολογήσει στο πρακτικό που θα 
συντάξει καθώς και στο γραπτό. 

Άρθρο 26 
Όροι Επιτυχίας 

1. Μαθητής θεωρείται ότι πέτυχε στις τελικές εξετάσεις 
του σχολείου που φοίτησε εάν συγκεντρώσει το ΚΟΒ σε 
κάθε μάθημα ξεχωριστά, θεωρητικό ή πρακτικό. 

2. Μαθητής θεωρείται ότι απέτυχε οριστικά στο σχολείο 
που φοίτησε εάν στις τελικές εξετάσεις δεν συγκεντρώ¬ 
σει το ΚΟΒ έστω και σε ένα μάθημα. 

3. Μαθητής που απούσιασε για οποιοδήποτε λόγο για 
περισσότερο από το ένα τρίτο των ωρών διδασκαλίας του 
Σχολείου που προβλέπονται από τον Κανονισμό Εκπαι- 
δεύσεως, δεν δικαιούται να πάρει μέρος στις τελικές εξε¬ 
τάσεις και θεωρείται ότι δεν φοίτησε στο σχολείο. 

4. Μαθητής που δεν συμμετείχε στις τελικές εξετάσεις 
μαθήματος ή μαθημάτων αδικαιολόγητα, λαμβάνει βαθ¬ 
μολογία μηδέν στο μάθημα ή στα μαθήματα αυτά και θε¬ 
ωρείται ότι απέτυχε οριστικά στο σχολείο. 

5. Μαθητής που μετά την προσωρινή διακοπή του Σχο¬ 
λείου δεν προσέλθει να συνεχίσει την εκπαίδευση με την 
επαναλειτουργία του σχολείου, θεωρείται ότι ουδέποτε 
φοίτησε σ’ αυτό. 

6. Για τον καθορισμό της τελικής βαθμολογίας του μα¬ 
θητή λαμβάνεται υπόψη η βαθμολογία που πήρε αυτός 
στην εξέταση, εάν αυτή έγινε σύμφωνα με τα καθοριζό¬ 
μενα στην παράγραφο 17 του άρθρου 25. 

Άρθρο 27 

Εγκυρότητα Εξετάσεων 

1. Οι Διοικητές των Σχολών και οι επιτροπές εξετάσεων 
ευθύνονται για την διεξαγωγή των εξετάσεων όπως κα¬ 
θορίζεται στον Οργανισμό αυτό. 

2. Κάθε μαθητής, εκτός από τους στρατευμένους θη¬ 
τείας, έχει το δικαίωμα εφόσον υπάρχουν λόγοι, να προ¬ 
σβάλει την εγκυρότητα των εξετάσεων με έγγραφη ανα¬ 
φορά που υποβάλλει στο Διοικητή της Σχολής, μέσα σε 48 
ώρες από την ανακοίνωση των αποτελεσμάτων κάθε μα¬ 
θήματος. 

3. Αρμόδιος να αποφασίσει για τις αναφορές που υπο¬ 
βάλλονται κατά της εγκυρότητας των εξετάσεων είναι ο 
Αρχηγός Στόλου. Κάθε αναφορά συνοδεύεται από εισή¬ 
γηση του Διοικητή της Σχολής. 

4. Σε περίπτωση που οι εξετάσεις ακυρωθούν, επανα¬ 
λαμβάνονται σε τόπο και χρόνο που ορίζεται από τον ΑΣ ή 
το Διοικητή της Σχολής. 

Άρθρο 28 

Πτυχία - Πιστοποιητικά 

1. Στους μαθητές που επιτυγχάνουν στις τελικές εξετά¬ 
σεις Σχολείου, απονέμονται από τις Σχολές Πτυχία ή Πι¬ 
στοποιητικά που είναι σύμφωνα με τα ακόλουθα υποδείγ¬ 
ματα : 

α. Υπόδειγμα Πτυχίου 

(Θυρεός Σχολής) 

ΣΧΟΛΗ. 

ΠΤΥΧΙΟ. 

Ο .παρακολούθησε τα 

μαθήματα που καθορίζονται από τον Κανονισμό Εκπαι- 

δεύσεως του Σχολείου . και αφού 

υποβλήθηκε στις προβλεπόμενες εξετάσεις, στις οποίες 

συγκέντρωσε το .της συνολικής βαθμολογίας, 

κρίθηκε άξιος να λάβει Πτυχίο.τάξης. 

Τόπος - Ημερομηνία. 

Ο ΔΙΕΥΘΥΝΤΗΣ ΣΠΟΥΔΩΝ Ο ΔΙΟΙΚΗΤΗΣ 


β. Υπόδειγμα Πιστοποιητικού 

(Θυρεός Σχολής) 

ΣΧΟΛΗ. 

ΠΙΣΤΟΠΟΙΗΤΙΚΟ. 

Ο .παρακολούθησε τα 

μαθήματα που καθορίζονται από τον Κανονισμό Εκπαι- 

δεύσεως του Σχολείου . και αφού 

υποβλήθηκε στις προβλεπόμενες εξετάσεις, στις οποίες 

συγκέντρωσε το .της συνολικής βαθμολογίας, 

κρίθηκε άξιος να λάβει Πιστοποιητικό.τάξης. 

Τόπος - Ημερομηνία. 

Ο ΔΙΕΥΘΥΝΤΗΣ ΣΠΟΥΔΩΝ Ο ΔΙΟΙΚΗΤΗΣ 

2. Τα Πτυχία ή Πιστοποιητικά έχουν την ακόλουθη δια- 
βάθμιση ανάλογα με την απόδοση του μαθητή στις εξε¬ 
τάσεις και την συνολική βαθμολογία που συγκέντρωσε: 

α. Πτυχίο ή Πιστοποιητικό Δ’ Τάξης, εφόσον ο μαθητής 
συγκεντρώσει βαθμολογία 50% έως 59,99% της ανώτα¬ 
της συνολικής βαθμολογίας του Σχολείου. 

β. Πτυχίο ή Πιστοποιητικό Γ' Τάξης, εφόσον ο μαθητής 
συγκεντρώσει βαθμολογία 60% έως 74,99% της ανώτα¬ 
της συνολικής βαθμολογίας του Σχολείου, 
γ. Πτυχίο ή Πιστοποιητικό Β’ Τάξης,εφόσον ο μαθητής 
συγκεντρώσει βαθμολογία 75% έως 94,99% της ανώτα¬ 
της συνολικής βαθμολογίας του Σχολείου. 

δ. Πτυχίο ή Πιστοποιητικό Α’ Τάξης, εφόσον ο μαθητής 
συγκεντρώσει βαθμολογία 95% έως 100% της ανώτατης 
συνολικής βαθμολογίας του Σχολείου. 

Άρθρο 29 

Καταργούμενες Διατάξεις 

Από τη δημοσίευση αυτού του Προεδρικού Διατάγμα¬ 
τος στην Εφημερίδα της Κυβερνήσεως καταργείται η 
Υπουργική Απόφαση υπ’ αριθμ. 21204/3/63 από 4-12-63 
«Περί Οργανισμού Σχολής Αμφιβίων Επιχειρήσεων», κα¬ 
θώς και η παράγραφος 5 του άρθρου 7 του Π.Δ. 221/84 
«Οργανισμός της Σχολής Εξασκήσεως Ναυτικής Τακτι¬ 
κής (Σ.Ε.Ν.Τ.)» 

Άρθρο 30 
Τελικές Διατάξεις 

1. Η ισχύς αυτού του Προεδρικού Διατάγματος αρχίζει 
από τη δημοσίευση του στην Εφημερίδα της Κυβερνήσε¬ 
ως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του Διατάγματος αυτού. 

Αθήνα, 12 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 16 

( 2 ) 

Ίδρυση και Οργανισμός Σχολής Υποβρυχίων Καταστρο¬ 
φών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τα άρθρα 1 παράγραφος 1 περίπτωση β), 1 παρά¬ 
γραφος 2, 3 και 6 παράγραφος 1 του ΑΝ 428/1937 "Περί 
τηςεντω Ναυτικώ Εκπαιδεύσεως" (Α’ 15). 

β. Την παράγραφο 4ε του άρθρου 14 και την παράγρα¬ 
φο Ιιτου άρθρου 17 του Ν. 2292/95 "Οργάνωση και Λει¬ 
τουργία του Υπουργείου Εθνικής Άμυνας" (Α’ 35). 

γ. Το άρθρο 29 Ατού Ν. 1558/1985 (Α’ 137), όπως αυτό 
προστέθηκε με το άρθρο 27του Ν. 2081/1992 (ΑΊ54) και 
τροποποιήθηκε με το άρθρο 1 παράγραφος 2 α του Ν. 
2469/1997 (Ά38). 

δ. Την γνώμη του Ανωτάτου Ναυτικού Συμβουλίου 
(Πρακτικό υπ’ αριθμ.10 από 16.3.2000). 

ε. Την εισήγηση του Αρχηγού του Γενικού Επιτελείου 
Ναυτικού από 11-5-2000. 

στ. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού. 

ζ. Την γνωμοδότηση υπ’ αριθμ. 359/ 0.8.2000 του Συμ¬ 
βουλίου της Επικράτειας, μετά από πρόταση του Υπουρ¬ 
γού Εθνικής Άμυνας, αποφασίζουμε: 

ΚΕΦΑΛΑΙΟ Α’ 

Γ ενικές Διατάξεις 

Άρθρο 1 

Ίδρυση, ονομασία, έδρα και υπαγωγή της Σχολής 

1. Ιδρύεται Σχολή Υποβρυχίων Καταστροφών (Σ.Υ.Κ.) 
με έδρα στη Ναυτική περιοχή Σκαραμαγκά. 

2. Η Σχολή Υποβρυχίων Καταστροφών (ΣΥΚ) είναι Σχο¬ 
λή ειδικής εκπαιδεύσεως και υπάγεται στη Διοίκηση Ναυ¬ 
τικής Εκπαιδεύσεως (ΔΝΕ) με σχέση πλήρους διοικήσε- 
ως σύμφωνα με τις Διατάξεις Π.Ν., μέσω του Διοικητού 
Υποβρυχίων Καταστροφών. 

Άρθρο 2 

Αποστολή Σχολής Υποβρυχίων Καταστροφών 

Αποστολή της Σχολής Υποβρυχίων Καταστροφών είναι 
η παροχή της κατάλληλης εξειδικευμένης θεωρητικής και 
πρακτικής εκπαιδεύσεως και η ανάπτυξη ενιαίου πνεύμα¬ 
τος στο προσωπικό που φοιτά στα Σχολεία που λειτουρ¬ 
γούν σε αυτήν, καθώς και η αναγκαία περιοδική συντήρη¬ 
ση ικανότητας των Υποβρυχίων Καταστροφέων (Υ/ΚΤ) με 
σκοπό την εξασφάλιση της στελέχωσης του Π. Ν. με άρτια 
εκπαιδευμένο προσωπικό στην εκτέλεση υποβρυχίων 
αποστολών καθώς και αποστολών ανορθοδόξου πολέ¬ 
μου και δολιοφθορών. 

ΚΕΦΑΛΑΙΟ Β' 

Επιτελείο και λοιπό προσωπικό της Σχολής 

Άρθρο 3 

Διοικητής Σχολής Υποβρυχίων Καταστροφών 

1. Ο Διοικητής της Σχολής Υποβρυχίων Καταστροφών 
(ΣΥΚ), είναι Μάχιμος Αξιωματικός του ΠΝ, κάτοχος Πτυχί¬ 


ου Υ/ΚΤ. Έχειτις αρμοδιότητες, δικαιοδοσίες και ευθύνες 
του Διοικητού Ν. Υπηρεσίας και του Κυβερνήτου Π. Πλοί¬ 
ου όπως αυτές καθορίζονται από τις Διατάξεις Π Ν. Για τα 
θέματα που αφορούν στο προσωπικό των άλλων Κλάδων 
των Ε.Δ., ασκεί τις αρμοδιότητές του σύμφωνα με τον 
αντίστοιχο οικείο Κανονισμό Εσωτερικής Υπηρεσίας. 

2. Πέραν των γενικών καθηκόντων και ευθυνών του που 
καθορίζονται στις κείμενες Διατάξεις είναι υπεύθυνος για 
την οργάνωση και διεξαγωγή της εκπαιδεύσεως σύμφω¬ 
να με τον παρόντα Οργανισμό και τους Κανονισμούς Εκ- 
παιδεύσεως της Σχολής αποβλέποντας πάντοτε στην εκ¬ 
πλήρωση της αποστολής της. 

3. Ο Διοικητής προεδρεύει: 

α. Του Εκπαιδευτικού Συμβουλίου της Σχολής 
β. Του Συμβουλίου Κρίσεως Ικανότητος 

4. Ο Διοικητής Υποβρυχίων Καταστροφών ασκεί καθή¬ 
κοντα Διοικητή της Σχολής Υποβρυχίων Καταστροφών, 
εκτός εάν στη θέση του Διοικητή της Σχολής τοποθετηθεί 
άλλο πρόσωπο. 

5. Τον Διοικητή της Σχολής Υποβρυχίων Καταστροφών 
όταν απουσιάζει ή κωλύεται αντικαθιστά ο Υποδιοικητής. 

Άρθρο 4 

Επιτελείο και λοιπό προσωπικό της Σχολής 

1. Το Επιτελείο ΣΥΚ αποτελεί όργανο υπαγόμενο στον 
Διοικητή το οποίο τον βοηθά στην εκπλήρωση της απο¬ 
στολής του. 

2. Το Επιτελείο της Σχολής αποτελείται από : 
α. Τον Υποδιοικητή 

β. Τον Διευθυντή Σπουδών 
γ. Τον Τμηματάρχη Εκπαιδεύσεως 
δ. ΤονΤμηματάρχη Προσωπικού. 

3. Το λοιπό προσωπικό της Σχολής απαρτίζεται από : 
α. Το εκπαιδευτικό προσωπικό 

β. Το εκπαιδευόμενο προσωπικό 
γ. Το πολιτικό προσωπικό. 

4. Η λεπτομερής σύνθεση του προσωπικού της Σχολής, 
καθορίζεται στους Πίνακες Οργανώσεως και Υλικού 
(ΠΟΥ), που ισχύουν κάθε φορά. 

Άρθρο 5 

Υποδιοικητής ΣΥΚ 

1. Ο Υποδιοικητής ΣΥΚ είναι Αξιωματικός ΠΝ, κάτοχος 
Πτυχίου Υ/ΚΤ. Έχει δικαιοδοσία Υποδιοικητή Ν. Υπηρε¬ 
σίας και Υπάρχου Π. Πλοίου όπως καθορίζεται στις Δια¬ 
τάξεις Π.Ν. Για τα θέματα που αφορούν στο προσωπικό 
των άλλων Κλάδων των Ε.Δ., ασκεί τις αρμοδιότητές του 
σύμφωνα με τον αντίστοιχο οικείο Κανονισμό Εσωτερικής 
Υπηρεσίας. 

2. Είναι ο αντικαταστάτης του Διοικητού της Σχολής και 
ο άμεσος βοηθός στο έργο του. Ευθύνεται για την διεξα¬ 
γωγή της Εσωτερικής Υπηρεσίας της ΣΥΚ με τον προ¬ 
σφορότερο τρόπο για την καλύτερη εκπλήρωση της απο¬ 
στολής της. 

3. Είναι μέλος του Εκπαιδευτικού Συμβουλίου και του 
Συμβουλίου Κρίσεως Ικανότητας. 

4. Τον Υποδιοικητή αντικαθιστά ο αμέσως αρχαιότερος 
Αξιωματικός της ΣΥΚ. 

Άρθρο 6 

Διευθυντής Σπουδών 

Ο Διευθυντής Σπουδών της ΣΥΚ είναι Αξιωματικός Π. Ν., 
κάτοχος πτυχίου Υ/ΚΤ και ευθύνεται έναντι του Διοικητού 
για την κανονική διεξαγωγή της εκπαίδευσης. Ειδικότερα 
έχει τις παρακάτω αρμοδιότητες και ευθύνες : 

α. Είναι υπεύθυνος έναντι του Διοικητού για την ακριβή 
τήρηση των εκπαιδευτικών διατάξεων του παρόντος Ορ¬ 
γανισμού και των διατάξεων των Κανονισμών Εκπαιδεύ- 
σεως. 

β. Μεριμνά για την έκδοση των αναγκαίων διαταγών και 
οδηγιών σχετικά με την εκπαίδευση και την καλή και 
απρόσκοπτη λειτουργία των Σχολείων. 

γ. Παρακολουθείτην επίδοση του εκπαιδευομένου προ¬ 
σωπικού και λαμβάνει κατάλληλα μέτρα για την βελτίωση 
της εκπαίδευσης των υστερούντων. 

δ. Όταν το εκπαιδευτικό προσωπικό που υπηρετεί στη 
ΣΥΚ δεν επαρκεί για τις εκπαιδευτικές ανάγκες, μεριμνά για 
την εξασφάλιση του πλέον κατάλληλου εκπαιδευτικού προ¬ 
σωπικού από άλλες Υπηρεσίες με τη σύμφωνη γνώμη των 
Υπηρεσιών, μετά από έγκριση του Διοικητού της Σχολής. 

ε. Παρακολουθεί τακτικά το εκπαιδευτικό προσωπικό 
κατά τις ώρες διδασκαλίας ώστε να είναι σε θέση να ελέγ¬ 
χει την ικανότητα και την απόδοσή τους. 

στ. Κατόπιν διαταγής του Διοικητού συντονίζει τις λε¬ 
πτομέρειες λειτουργίας των Σχολείων (συγκρότηση τάξε¬ 
ων, κατανομή εκπαιδευτών, ετοιμασία εκπαιδευτικού υλι¬ 
κού). 

ζ. Εισηγείται στο Διοικητή ΣΥΚ: 

(1) Τη λήψη όλωντων κατά την κρίση του αναγκαίων μέ¬ 
τρων για τη βελτίωση της εκπαιδεύσεως. 

(2) Κάθε αναγκαία κατά την κρίση του μεταβολή ή συ¬ 
μπλήρωση των Κανονισμών Εκπαιδεύσεως των διαφό¬ 
ρων Σχολείων. 

(3) Την σύνταξη νέων εκπαιδευτικών βοηθημάτων 

η. Ευθύνεται για την ακριβή τήρηση των διατάξεων που 
αφορούν την εκπαίδευση καθώς και για το συντονισμό έκ¬ 
δοσης προ της ενάρξεως κάθε Σχολείου των προγραμ¬ 
μάτων εκπαιδεύσεως. 

θ. Ευθύνεται για την εγγραφή στον ετήσιο προϋπολογι¬ 
σμό των απαιτουμένων ποσών για: 

(1) Την αποζημίωση του αμειβομένου εκπαιδευτικού 
προσωπικού 

(2) Τη βελτίωση των εκπαιδευτικών μέσων και των εγκα¬ 
ταστάσεων της Σχολής. 

Άρθρο 7 

Τμηματάρχης Εκπαιδεύσεως 

1. Ο Τμηματάρχης Εκπαιδεύσεως είναι Αξιωματικός 
Π.Ν., κάτοχος Πτυχίου Υ/ΚΤ και προίσταταιτου Τμήματος 
Εκπαιδεύσεως. 

2. Είναι ο άμεσος βοηθός του Διευθυντή Σπουδών σε 
όλα τα ζητήματα εκπαιδεύσεως της Σχολής. 

3. Συντάσσει και τηρεί το ετήσιο εκπαιδευτικό πρό¬ 
γραμμα της Σχολής και τα αναλυτικά προγράμματα εκ- 
παιδεύσεως των διαφόρων Σχολείων. 

4. Παρακολουθεί την εξέλιξη της εκπαιδεύσεως των 
διαφόρων Σχολείων και μεριμνά για την τήρηση πινάκων, 
διαγραμμάτων και στατιστικών στοιχείων για την απεικό¬ 
νιση της προόδου εκπαιδεύσεως. 


5. Μεριμνά για τον εφοδιασμό της ΣΥΚ με τα απαραίτη¬ 
τα εκπαιδευτικά βοηθήματα και για την χορήγηση στους 
εκπαιδευόμενους των βοηθημάτων που προβλέπονται. 

6. Εισηγείται στον Διευθυντή Σπουδώντο καταλληλότε¬ 
ρο εκπαιδευτικό προσωπικό και υποβάλλει προτάσεις για 
τον διορισμό του. 

7. Μεριμνά για την έγκαιρη αντικατάσταση του διδακτι¬ 
κού προσωπικού που απουσιάζει. 

8. Ο Τμηματάρχης Εκπαιδεύσεως τηρεί: 

α. Τους ατομικούς φακέλους των εκπαιδευομένων 
στους οποίους περιέχονται όλα τα στοιχεία των γραπτών 
και πρακτικών δοκιμασιών, 
β. Τις βαθμολογίες των εκπαιδευομένων 
γ. Τις αναφορές εκπαιδεύσεως 
δ. Τις διαταγές διορισμού - αναδιορισμού καθηγητών 
ε. Τις δαπάνες 

στ. Το αρχείο για το προσωπικό που έχει εκπαιδευθεί 
στη ΣΥΚ. 

9. Τηρεί τη βιβλιοθήκη της ΣΥΚ, διαχειρίζεται το πάσης 
φύσεως εκπαιδευτικό υλικό και εισηγείται μέτρα για τον 
εκσυγχρονισμό και την επάρκειάτου. 

ΚΕΦΑΛΑΙΟ Γ’ 

Εκπαιδευτικό και Εκπαιδευόμενο Προσωπικό 
Άρθρο 8 

Εκπαιδευτικό Προσωπικό - Γενικά 

1. Ως Εκπαιδευτικό προσωπικό της ΣΥΚ χρησιμοποιεί¬ 
ται το αντίστοιχο διοικητικό προσωπικό της, ανάλογα με 
τα Πτυχία που κατέχει. Το προσωπικό αυτό συμπληρώνε¬ 
ται ανάλογα, για κάλυψη αναγκών συγκεκριμένων σχο¬ 
λείων : 

α. Με στρατιωτικό και πολιτικό προσωπικό που διατίθε¬ 
ται από την ΔΥΚ, άλλες Μονάδες του Π.Ν. ή και των Ε.Δ. 
γενικότερα. 

β. Ωρομίσθιο πολιτικό προσωπικό, αναλογών επαγγελ¬ 
ματικών γνώσεων. 

2. Το εκπαιδευτικό προσωπικό αποτελούν : 
α. Ο Διευθυντής Σπουδών 

β. Ο Τμηματάρχης Εκπαιδεύσεως 
γ. Οι Επιτηρητές Σχολείων 
δ. Οι Εκπαιδευτές Φάσεων 

Άρθρο 9 

Επιλογή, διορισμός και απαλλαγή καθηκόντων εκπαι¬ 
δευτικού προσωπικού 

1. Η επιλογή του εκπαιδευτικού προσωπικού για κάθε 
Σχολείο γίνεται με μέριμνατου Διοικητού Υποβρυχίων Κα¬ 
ταστροφών μετά από πρόταση της Σχολής. 

2. Ως εκπαιδευτικό προσωπικό προτείνονται όσοι έχουν 
αποδεδειγμένη πείρα και ανάλογες γνώσεις με το μάθη¬ 
μα που θα διδάξουν. 

3. Ο διορισμός του εκπαιδευτικού προσωπικού γίνεται 
με πρόταση ή διαταγή κατά περίπτωση : 

α. Του ΓΕΝ για Αξιωματικούς και πολιτικό προσωπικό, 
β. Της ΔΝΕ για Ανθυπασπιστές, Υπαξιωματικούς και 
Στρατευμένους θητείας. 

4. Ο διορισμός διαρκεί μόνο για την χρονική περίοδο 
λειτουργίας του Σχολείου. 

5. Το εκπαιδευτικό προσωπικό απαλλάσσεται των κα- 

θηκόντων του, εφόσον διαπιστωθεί παράβαση των διατά¬ 
ξεων του άρθρου 10 του Οργανισμού, με πρόταση ή δια¬ 
ταγή ΓΕΝ ή ΔΝΕ κατά περίπτωση. 

Άρθρο 10 

Υποχρεώσεις εκπαιδευτικού προσωπικού 

1. Το εκπαιδευτικό προσωπικό καταβάλλει κάθε δυνατή 
προσπάθεια για τη βελτίωση και προαγωγή της εκπαί¬ 
δευσης, εισηγείται τη λήψη μέτρων για αντικατάσταση, 
συμπλήρωση, τροποποίηση βιβλίων, σημειώσεων και εκ¬ 
παιδευτικών μέσων και εφαρμόζει τις διατάξεις του πα¬ 
ρόντος Οργανισμού και τις λοιπές κείμενες διατάξεις. 

2. Διδάσκει σύμφωνα με τα εγκεκριμένα για τη Σχολή 
κείμενα και σε περίπτωση που δεν υπάρχουν, συντάσσει 
το ταχύτερο και υποβάλλει για έγκριση σημειώσεις με 
σχετική βιβλιογραφία. 

3. Παρακολουθεί την πρόοδο των μαθητών, εξετάζει 
αυτούς τακτικά και δίνει στο Διοικητή της Σχολής πληρο¬ 
φορίες για την απόδοσή τους. 

4. Σε περίπτωση που δικαιολογημένα δεν μπορεί να έλ¬ 
θει για διδασκαλία ή καθυστερεί να προσέλθει, έχει υπο¬ 
χρέωση να ειδοποιήσει έγκαιρα τη Σχολή και αναπληρώ¬ 
νει κατά το δυνατόν τις ώρες που παραλείφθηκαν σε ημέ¬ 
ρες που ορίζονται ύστερα από συνεννόηση με το Δ.Σ. της 
Σχολής. Για τις ημέρες που απουσιάζει δεν παίρνει απο¬ 
ζημίωση. 

5. Ευθύνεταιγιατηντάξη καιευκοσμίατων μαθητών και 
αναφέρει αυτούς που δεν συμμορφώνονται. 

6. Εάν, παρά τις υποδείξεις του Διοικητή, παρατηρηθεί 
ότι το εκπαιδευτικό προσωπικό δεν συμμορφώνεται με τις 
διατάξεις του Οργανισμού αυτού, αυτό αποτελεί αιτία 
που παρέχει στο Διοικητή το δικαίωμα να ασκήσει πει¬ 
θαρχικό έλεγχο που προβλέπεται από τις διατάξεις που 
ισχύουν ή να ζητήσει απαλλαγή από τα διδακτικά καθήκο¬ 
ντα, σύμφωνα με αυτά που καθορίζονται από το άρθρο 9 
του Οργανισμού αυτού. 

Άρθρο 11 

Επιτηρητής Σχολείου 

1. Ως Επιτηρητής Σχολείου ορίζεται Αξιωματικός, κατά 
προτίμηση Π.Ν., κάτοχος Πτυχίου Υ/ΚΤ. 

2. Ο Επιτηρητής του Σχολείου είναι ο άμεσα υπεύθυνος 
έναντι του Διευθυντού Σπουδών σε ό,τι αφορά την εκπαί¬ 
δευση και απόδοση του Σχολείου. 

3. Ευθύνεται για την διατήρηση σε καλή κατάσταση του 
πάσης φύσεως εκπαιδευτικού υλικού που χρησιμοποιεί¬ 
ται από τους εκπαιδευόμενους του σχολείου του και για 
την ακριβή τήρηση του προγράμματος εκπαιδεύσεως. 

4. Συνεργάζεται με το Γ ραφείο Εκπαιδεύσεως για την 
σύνταξη των αναλυτικών προγραμμάτων του Σχολείου 
του, στο οποίο διδάσκει τα βασικότερα μαθήματα. 

5. Κατά την διάρκεια της λειτουργίας του Σχολείου του 
εισηγείται στη Σχολή τη λήψη αναγκαίων μέτρων για την 
βελτίωση της εκπαίδευσης. Μετά το πέρας της εκπαιδεύ- 
σεως συντάσσει και υποβάλλει στον Διευθυντή Σπουδών 
αναφορά με παρατηρήσεις και προτάσεις επί της εκπαι- 
δεύσεως που συντελέστηκε. 

6. Συντονίζει την εργασία των εκπαιδευτών του Σχολεί¬ 
ου του, επιβλέπει για την ακριβή διδασκαλία των διαφό¬ 
ρων αντικειμένων εκπαιδεύσεως παρευρισκόμενος στις 


παραδόσεις μαθημάτων και διαμορφώνει πλήρη και σα¬ 
φή γνώμη για την απόδοση κάθε εκπαιδευτού και εκπαι- 
δευομένου. 

Άρθρο 12 

Εκπαιδευτές Φάσεων 

1. Ως Εκπαιδευτές Φάσεων χρησιμοποιούνται Ανθυπα- 
σπιστές ή Υπαξιωματικοί κάτοχοι Πτυχίου Υ/ΚΤ. 

2. Ευθύνονται για την άρτια εκπαίδευση των εκπαιδευο- 
μένων που τους ανατίθενται σύμφωνα με το σύστημα που 
ισχύει στη Σχολή και με βάση το υφιστάμενο πρόγραμμα, 
τον Κανονισμό Εκπαιδεύσεως και τις οδηγίες του Διοικη¬ 
τή της Σχολής. 

3. Εμπνέουν στους εκπαιδευόμενους εμπιστοσύνη στο 
εκπαιδευτικό σύστημα που εφαρμόζεται και επιμένουν 
στη σχολαστική τήρηση των αρχών και μεθόδων αυτού. 

4. Καταβάλλουν κάθε δυνατή προσπάθεια για βελτίωση 
των εκπαιδευομένων που υστερούν και για αποτροπή από 
αποτυχία τους. 

Άρθρο 13 

Εκπαιδευόμενο Προσωπικό - 
Προϋποθέσεις Φοιτήσεως-Κριτήρια Επιλογής 

1. Το εκπαιδευόμενο προσωπικό αποτελείται από Αξιω¬ 
ματικούς, Υπαξιωματικούς,ΕΠΥ και προσωπικό στρατευ- 
μένης θητείας των ΕΔ, καθώς και από προσωπικό των ΣΑ 
ή και άλλων φορέων του Δημόσιου Τομέα, για απόκτηση 
ειδικής εκπαιδεύσεως. 

2. Οι απαραίτητες προϋποθέσεις φοιτήσεως καθώς και 
τα κριτήρια για την επιλογή αυτών που επιθυμούν να εκ¬ 
παιδευτούν σε Σχολεία της ΣΥΚ ως και λοιπές απαραίτη¬ 
τες λεπτομέρειες καθορίζονται με διαταγή ΓΕΝ. 

3. Ειδικά η επιλογή και εκπαίδευση των υποψηφίων στα 
Σχολεία Ειδίκευσης Υ/ΚΤ και Εξειδίκευσης Εξουδετερώ- 
σεως γίνεται σύμφωνα με την Υ.Α. ΥΕΘΑ Φ. 302.22/26/82 
από 15-12-82 και σε αριθμό εκπαιδευομένων που καθορί¬ 
ζεται κάθε φορά με διαταγή Α/ΓΕΝ, ανάλογα με τις δυνα¬ 
τότητες της Σχολής. 

4. Οι εκπαιδευόμενοι οφείλουν να επιδεικνύουν το με¬ 
γαλύτερο δυνατό ζήλο κατά την παρακολούθηση της εκ- 
παιδεύσεως με σκοπό την πρόσκτηση των γνώσεων που 
προσφέρονται στο μέγιστο βαθμό. 

Άρθρο 14 

Συγκρότηση Τμήματος - Υποχρεώσεις Εκπαιδευομένων 

1. Ο όρος "μαθητής" στον παρόντα Οργανισμό συμπε¬ 
ριλαμβάνει όλους όσοι φοιτούν σε Σχολεία της ΣΥΚ. 

2. Σε κάθε Σχολείο ο αρχαιότερος μαθητής ονομάζεται 
αρχηγός και είναι υπεύθυνος για : 

α. Την ευταξία της αίθουσας διδασκαλίας 

β. Την τήρηση του βιβλίου της διδαχθείσας ύλης 

γ. Την σύνταξη ημερησίου δελτίου απουσιών, το οποίο 
παραδίδει στον Επιτηρητή. 

3. Ο αρχηγός κάθε Σχολείου είναι ο σύνδεσμος των μα¬ 
θητών με τον Αξιωματικό Εκπαιδεύσεως, μέσω του Επιτη- 
ρητού, για κάθε θέμα. 

Άρθρο 15 

Άδειες Εκπαιδευομένων 

1. Κατά την διάρκεια της εκπαιδεύσεως κατ’ αρχάς δεν 
χορηγούνται άδειες στους εκπαιδευομένους, εκτός ειδι- 

κών περιπτώσεων και κατόπιν εγκρίσεως του Διοικητού 
της Σχολής. 

2. Η λειτουργία των διαφόρων τμημάτων μπορεί να δια¬ 
κόπτεται και να χορηγούνται ολιγοήμερες άδειες στους 
εκπαιδευόμενους στις ακόλουθες περιπτώσεις : 

α. Από την Μεγάλη Τετάρτη, μετά το πέρας των μαθη¬ 
μάτων μέχρι το πρωί της Τετάρτης του Πάσχα. 

β. Απάτην 23η Δεκεμβρίου, μετά το πέρας των μαθημά¬ 
των μέχρι το πρωί της 3ης Ιανουάριου. 

3. Η έξοδος των εκπαιδευομένων, ανάλογα με τις απαι¬ 
τήσεις της θεωρητικής- πρακτικής εκπαιδεύσεως, καθο¬ 
ρίζεται σύμφωνα με διαταγή Δ/ΣΥΚ. 

ΚΕΦΑΛΑΙΟ Δ' 

Εκπαίδευση 

Άρθρο 16 

Εκπαιδευτικό Συμβούλιο 

1. Το Εκπαιδευτικό Συμβούλιο αποτελείται από τους : 
α. Διοικητή της ΣΥΚ, ως Πρόεδρο 

β. Υποδιοικητή 
γ. Διευθυντή Σπουδών 
δ. Αξιωματικό Εκπαιδεύσεως 
ε. Επιτηρητές των Σχολείων. 

2. Καθήκοντα γραμματέα εκτελεί το νεώτερο μέλος του 
Συμβουλίου. 

3. Το Εκπαιδευτικό Συμβούλιο ασχολείται με : 

α. Την μελέτη τροποποιήσεως ή αναθεωρήσεωςτου εκ¬ 
παιδευτικού συστήματος της Σχολής, των Προγραμμά¬ 
των θεωρητικής και πρακτικής εκπαιδεύσεως, των Κανο¬ 
νισμών εκπαιδεύσεως κάθε Σχολείου, με σκοπό την βελ¬ 
τίωση των μεθόδων εκπαιδεύσεως και λειτουργίας της 
Σχολής, με βάση την πείρα που αποκτήθηκε. 

β. Την εξέταση γενικών ζητημάτων που αφορούν το εκ¬ 
παιδευτικό προσωπικό, τις εκπαιδευτικές εγκαταστάσεις 
της Σχολής καθώς και την μελέτη και διερεύνηση κάθε ζη¬ 
τήματος που απαιτεί ιδιαίτερη μελέτη για επίλυση. 

4. Το Εκπαιδευτικό Συμβούλιο συνέρχεται τακτικά ανά 
εξάμηνο, τον Ιανουάριο και τον Ιούλιο εκάστου έτους και 
έκτακτα όταν απαιτηθεί, κατόπιν διαταγής Διοικητού. 

Άρθρο 17 

Σχολεία-Προγραμματισμός-Κανονισμοί Εκπαιδεύσεως 

1. Στη ΣΥΚ λειτουργούν τα ακόλουθα Σχολεία : 
α. Υποβρυχίων Καταστροφών (Υ/ΚΤ) 

β. Αυτοδυτών 

γ. Εξειδίκευσης Εξουδετερώσεως 
δ. Καταστροφής Τυποποιημένων Πυρομαχικών και Αυ¬ 
τοσχέδιων Εκρηκτικών Μηχανισμών 
ε. Χειριστών Υποβρυχίων Οχημάτων 
στ. Δυτών 

ζ. Ανακαλουμένων εφέδρων Ομάδων Υποβρυχίων Κα¬ 
ταστροφών 

ζ. Λοιπά Σχολεία που καθορίζονται με διαταγές ΓΕΝ ή 
ΔΝΕ. 

2. Με διαταγές ΓΕΝ ή ΔΝΕ και αναλόγως των αναγκών, 
καθορίζονται: 

α. Ο αριθμός και τα Σχολεία που θα λειτουργήσουν 
εντός του έτους 

β. Ο αριθμός εκπαιδευομένων κάθε Σχολείου 


3. Για κάθε Σχολείο υπάρχει αντίστοιχος Κανονισμός 
Εκπαιδεύσεως που εγκρίνεται ή τροποποιείται με απόφα¬ 
ση ΓΕΝ. 

4. Σε κάθε Κανονισμό Εκπαιδεύσεως καθορίζονται: 
α. Η αποστολή του Σχολείου 

β. Ο αντικειμενικός σκοπός του Σχολείου 
γ. Τα προσόντα των υποψηφίων και τα κριτήρια επιλο¬ 
γής προς φοίτηση 

δ. Τα διδασκόμενα μαθήματα, η διδακτέα ύλη εκάστου 
και τα χρησιμοποιούμενα εκπαιδευτικά εγχειρίδια και μέ¬ 
σα 

ε. Οι ώρες διδασκαλίας και εξετάσεων καθώς και η συ¬ 
νολική διάρκεια του Σχολείου 
στ. Οι όροι επιτυχίας 

ζ. Τυχόν άλλα στοιχεία χρήσιμα για την λειτουργικότη¬ 
τα του Σχολείου 

5. Για προσωρινή αναστολή ή διακοπή λειτουργίας Σχο¬ 
λείου απαιτείται έγκριση ΔΝΕ. Εφόσον το σχολείο λει¬ 
τουργήσει και πάλι η εκπαίδευση συνεχίζεται από το ση¬ 
μείο διακοπής. 

6. Για την παράταση της διάρκειας λειτουργίας Σχολεί¬ 
ου, μέχρι και δέκα πέντε εργάσιμες ημέρες απαιτείται 
έγκριση ΔΝΕ. Για μεγαλύτερη παράταση απαιτείται 
έγκριση ΓΕΝ. 

ΚΕΦΑΛΑΙΟ Ε' 

Εξετάσεις-Όροι Επιτυχίας 

Άρθρο 18 
Εξετάσεις-Γενικά 

1. Εξετάσεις είναι οι γραπτές, προφορικές ή πρακτικές 
δοκιμασίες που γίνονται για να διαπιστωθεί η πρόοδος και 
η απόδοση και να γίνει η αξιολόγηση των μαθητών στα 
διάφορα αντικείμενα. 

2. Τα θέματα των εξετάσεων πρέπει να είναι σαφή ώστε 
να αποφεύγονται παρανοήσεις ή παρερμηνείες και να 
επιλέγονται αποκλειστικά από τα αντικείμενα που έχουν 
διδαχθεί οι μαθητές. 

3. Τα θέματα των εξετάσεων μπορούν να έχουν την ακό¬ 
λουθη μορφή: 

α. Ερωτήσεις σύντομης ανάπτυξης 

β. Προβλήματα ή ανάπτυξη θεμάτων 

γ. Συμπλήρωση προτάσεων 

δ. Επιλογή "Σωστό"- "Λάθος" ή "Ναι"-"Όχι" 

ε. Ερωτήσεις - Απαντήσεις πολλαπλής επιλογής 

στ. Πρακτικές Δοκιμασίες 

4. Οι γραπτές εξετάσεις διακρίνονται σε : 

α. Τακτικές, που χωρίζονται σε ενδιάμεσες και τελικές 
β. Έκτακτες 

Άρθρο 19 

Τακτικές Εξετάσεις 

1. Ως Τακτικές εξετάσεις νοούνται οι ενδιάμεσες και τε¬ 
λικές εξετάσεις που διενεργούνται όταν και όπως ορίζει ο 
Κανονισμός Εκπαιδεύσεως του οικείου Σχολείου. 

2. Οι ενδιάμεσες εξετάσεις διενεργούνται στην ύλη μιας 
σειράς μαθημάτων που αποτελούν μία ενότητα ή κεφά¬ 
λαιο και κατόπιν προειδοποιήσεως των μαθητών. 

3. Οι Τελικές εξετάσεις κάθε μαθήματος γίνονται μετά 
το τέλος της διδασκαλίας όλης της ύλης του μαθήματος 
και σε όλη τη διδαχθείσα ύλη. 

Άρθρο 20 

Έκτακτες Εξετάσεις 

1. Οι έκτακτες εξετάσεις διεξάγονται χωρίς προειδο¬ 
ποίηση των μαθητών, κατόπιν προτάσεως του Επιτηρη- 
τού του Σχολείου στο Διευθυντή Σπουδών και περιλαμ¬ 
βάνουν αντικείμενα ενός μαθήματος που διδάχθηκε ή την 
προηγούμενη ημέρα ή την προηγούμενη εβδομάδα. 

2. Ο τρόπος της έκτακτης εξέτασης που εφαρμόζεται 
κάθε φορά, επιλέγεται από το Διευθυντή Σπουδών σε συ¬ 
νεργασία με τον διδάσκοντα το μάθημα. 

3. Η διενέργεια των εκτάκτων εξετάσεων αποσκοπεί στη 
διαπίστωση της προόδου των εκπαιδευομένων και η βαθ¬ 
μολογία τους δεν λαμβάνεται υπόψη στη τελική βαθμο¬ 
λογία του μαθήματος αλλά μπορεί να προκαλέσει τον πει¬ 
θαρχικό έλεγχο των εκπαιδευομένων που δείχνουν αδια¬ 
φορία. 

Άρθρο 21 

Διεξαγωγή Γραπτών Εξετάσεων 

Α’ ΓΕΝΙΚΑ 

1. Για κάθε έγγραφη εξέταση, με διαταγή Δ/ΣΥΚ, συ¬ 
γκροτείται τριμελής επιτροπή που αποτελείται από τους: 

α. Διευθυντή Σπουδών 
β. Αξιωματικό Εκπαιδεύσεως 
γ. Επιτηρητή του Σχολείου 

2. Η επιτροπή επιλέγει τα θέματα και καθορίζει τη μορ¬ 
φή τους και τη βαθμολογική αξία των θεμάτων εις τρόπον 
ώστε: 

α. Σε κάθε μάθημα να υπάρχουν τρεις επιλογές θεμά¬ 
των που κάθε μία από αυτές να καλύπτει όλη τη διδαχθεί- 
σα ύλη. 

β. Το σύνολο της βαθμολογικής αξίας κάθε θέματος να 
ισούται μετο Ανώτατο Όριο Βαθμολογίας (ΑΟΒ). 

3. Η επιτροπή διενεργεί την εξέταση, εποπτεύει κατά 
την διάρκειά της, βαθμολογεί τα γραπτά και υποβάλλει 
πρακτικό βαθμολογίας που συνοδεύεται από τα γραπτά 
στο Γ ραφείο Εκπαιδεύσεως. 

4. Μετά τον καθορισμό των θεμάτων ο Διευθυντής 
Σπουδών φροντίζει για την ασφαλή φύλαξή τους μέχρι τη 
διεξαγωγή των εξετάσεων. 

Β’ ΠΡΟΕΤΟΙΜΑΣΙΑ ΚΑΙ ΔΙΕΞΑΓΩΓΗ ΕΞΕΤΑΣΕΩΝ 

5. Με μέριμνα και ευθύνη του Αξιωματικού Εκπαιδεύσε- 
ως της Σχολής διατίθενται: 

α. Τα απαραίτητα για τις τελικές εξετάσεις όργανα και 
μηχανήματα 

β. Η απαιτούμενη γραφική ύλη 

γ. Ο απαιτούμενος αριθμός ονομαστικών καταστάσεων 
των μαθητών που πρόκειται να εξετασθούν 
δ. Η απαιτούμενη ποσότητα χαρτιού εξετάσεων 

6. Σε κάθε περίπτωση πρέπει να υπάρχουντα ακόλουθα: 
α. Στην πάνω αριστερή γωνία της πρώτης σελίδας οι μα¬ 
θητές πρέπει να αναγράφουν τα ατομικά τους στοιχεία τα 
οποία θα καλύπτονται από αδιαφανές χαρτί. 

β. Στην άνω δεξιά γωνία της πρώτης σελίδας η σφραγί¬ 
δα της ΣΥΚ. 

γ. Δεξιά και κάτω από την σφραγίδα της υπηρεσίας ορ¬ 
θογώνια σφραγίδα για την αναγραφή των βαθμολογιών 
του καθηγητού του μαθήματος, του επιτηρητού του τμή¬ 
ματος και του Διευθυντού Σπουδών, του αθροίσματος αυ¬ 
τών και του μέσου όρου. 


7. Την ημέρα των γραπτών εξετάσεων ο επιτηρητής και 
ο Διευθυντής Σπουδών της ΣΥΚ μονογραφεί τις κόλλες 
των γραπτών εξετάσεων στο χώρο της σφραγίδας, δηλα¬ 
δή στην πάνω δεξιά γωνία της πρώτης σελίδας. Στη συνέ¬ 
χεια ο επιτηρητής του Σχολείου φροντίζει για: 

α. Την είσοδο των εξεταζομένων μαθητών στην αίθουσα 
εξετάσεων και την τακτοποίησή τους στη θέση τους. 

β. Την διανομή της γραφικής ύλης και του χαρτιού εξε¬ 
τάσεων και την αναγραφή των ονομαστικών στοιχείων 
από κάθε μαθητή. 

8. Από τη στιγμή αυτή ο Διευθυντής Σπουδών απαγο¬ 
ρεύει κάθε είσοδο ή έξοδο των μαθητών από την αίθουσα 
των εξετάσεων και τους ανακοινώνει ότι: 

α. Κατά την διάρκεια της εξέτασης απαγορεύεται κάθε 
μορφή αντιγραφής ή συνεργασίας μεταξύ των εξεταζο¬ 
μένων. 

β. Σε περίπτωση που θα διαπιστωθεί συνεργασία ή αντι¬ 
γραφή, ο βοηθών και ο μαθητής που αντιγράφει θα πα- 
ραδίδειτο γραπτό του στο Διευθυντή Σπουδών, ο οποίος 
θα συντάσσει πάνω σ’ αυτό σχετικό με το γεγονός πρα¬ 
κτικό και θα βαθμολογεί το γραπτό με μηδέν. Επίσης και 
οι δύο μαθητές και αυτός που βοηθά και αυτός που βοη- 
θείται ελέγχονται πειθαρχικά. 

γ. Κατά την διάρκεια της εξέτασης δεν επιτρέπονται άλ¬ 
λα βοηθήματα εκτός από εκείνα που παραχωρούνται 
στους μαθητές από τον επιτηρητή του Σχολείου. 

9. Στη συνέχεια κληρώνονται τα θέματα των εξετάσεων 
και με φροντίδα του Διευθυντή Σπουδών, γίνεται αναπα¬ 
ραγωγή με πολύγραφο ή άλλα μέσα των θεμάτων που επι- 
λέχθηκαν και παραδίδεται ένα αντίτυπο σε κάθε εξεταζό¬ 
μενο μαθητή ο οποίος είναι υποχρεωμένος να απαντήσει 
σε όλα τα θέματα που του έχουν δοθεί. 

10. Οι εξετάσεις γίνονται με την παρουσία του διδάσκο¬ 
ντος έστω και αν είναι στρατιωτικός νεότερος των εξετα¬ 
ζομένων μαθητών. 

11. Εάν κατά την διάρκεια των εξετάσεων, μαθητής 
αναγκασθεί να διακόψει την ανάπτυξη των θεμάτων, λό¬ 
γω αιφνίδιου παροδικού προβλήματος υγείας, βαθμολο¬ 
γείται σύμφωνα με όσα έχει γράψει μέχρι τη διακοπή 
εκτός εάν, μέσα σε μία ώρα από τη στιγμή της διακοπής 
και ενώ βρισκόταν κάτω από τον έλεγχο των αρμοδίων 
οργάνων, ζητήσει γραπτά από την επιτροπή να του επι- 
τραπεί να συνεχίσει τις εξετάσεις, η οποία και αποφασί¬ 
ζει ανάλογα. 

12. Εάν η αιφνίδια δικαιολογημένη αιτία διακοπής της 
συμμετοχής του μαθητή στις εξετάσεις διαρκείπέραντης 
μίας ώρας, τότε καθορίζεται νέα ημερομηνία εξετάσεων 
του μαθητή με τους ίδιους όρους που εξετάσθηκαν οι 
συμμαθητές του αλλά σε νέα θέματα. 

13. Για να αποφασισθεί η συμμετοχή ενός μαθητή σε 
νέα εξέταση, συντάσσεται πρακτικό και απαιτούνται τα 
ακόλουθα: 

α.Έκθεση του Διευθυντή Σπουδών 

β. Αναφορά του ενδιαφερομένου, αν έχει υποβληθεί εγ- 
γράφως 

γ. Έκθεση ιατρού (εφόσον απαιτείται) 

δ. Έγγραφα ή καταθέσεις σχετικά με την υπόθεση 

14. Γραπτό που παραδόθηκε στον Επιτηρητή και στον 
Διευθυντή Σπουδών δεν επιστρέφεται. Αμέσως μετά την 

παράδοση του γραπτού οι παραπάνω αναφερόμενοι δια¬ 
γράφουν τους κενούς χώρους που υπάρχουν σ’ αυτό και 
μονογραφούν κάτω από τον τελευταίο στίχο του κειμέ¬ 
νου. 

Γ’ ΒΑΘΜΟΛΟΓΙΑ-ΚΟΙΝΟΠΟΙΗΣΗ ΑΠΟΤΕΛΕΣΜΑΤΩΝ 

15. Μετά το τέλος της γραπτής εξέτασης τα γραπτά 
αριθμολογούνται και αρχίζει η διόρθωση και η βαθμολο¬ 
γία τους κατά σειρά από τους διδάσκοντες, τον επιτηρη¬ 
τή και τον Διευθυντή Σπουδών. 

16. Μετά την υπογραφή του πρακτικού το Γραφείο Εκ- 
παιδεύσεως κοινοποιεί στους εκπαιδευομένους τα απο¬ 
τελέσματα των εξετάσεων. 

17. Οι βαθμολογίες των εξετάσεων, με μέριμνα του 
Γ ραφείου Εκπαιδεύσεως, καταχωρούνται στο πρωτόκολ¬ 
λο, στο βιβλίο συνολικής βαθμολογίας καθώς και στο φά¬ 
κελο κάθε μαθητή που φυλάσσονται στο αρχείο της Σχο¬ 
λής. 

18. Τα γραπτά των τακτικών εξετάσεων φυλάσσονται 
στο αρχείο της Σχολής για δύο (2) χρόνια και μετά κατα- 
στρέφονται. 

19. Τα βιβλία στα οποία καταχωρούνται τα πρακτικά 
των επιτροπών που διεξάγουν τις γραπτές ή πρακτικές 
εξετάσεις φυλάσσονται για δύο (2) χρόνια τουλάχι¬ 
στον. 

20. Οι όροι επιτυχίας καθορίζονται στον Κανονισμό Εκ- 
παιδεύσεως κάθε Σχολείου. 

Άρθρο 22 

Ανεπάρκεια Εκπαιδευομένων 

1. Ανεπάρκεια είναι η κατάσταση που περιέρχεται ο εκ¬ 
παιδευόμενος όταν αυτός αρνηθεί να συνεχίσει τις εκπαι¬ 
δευτικές του υποχρεώσεις λόγω φόβου ή απαρέσκειας 
προς αυτές και υποβάλλει αίτηση διακοπής εκπαιδεύσε- 
ως. Στην περίπτωση αυτή παραπέμπεται στο Συμβούλιο 
Κρίσεως Ικανότητος με το ερώτημα της διακοπής εκπαι- 
δεύσεως του λόγω ανεπάρκειας. 

2. Επίσης παραπέμπεται στο Συμβούλιο Κρίσεως Ικανό- 
τητος με το ίδιο ερώτημα εκπαιδευόμενος ο οποίος : 

α. Απέτυχε στην εκπλήρωση των χρόνων επιτυχίας στα 
πρακτικά αντικείμενα ή στην ολοκλήρωση αντικειμένων 
εκπαιδεύσεως όπως αυτά ορίζονται στους Κανονισμούς 
Εκπαιδεύσεως ή Μόνιμες Διαταγές. 

β. Παρέβητους Κανονισμούς/ Μόνιμες Διαταγές ασφά¬ 
λειας εκπαιδεύσεως. 

γ. Υπέπεσε σε σοβαρά παραπτώματα που δείχνουν έλ¬ 
λειψη πειθαρχικότητας ή ειλικρίνειας κατά τη διάρκεια 
της εκπαιδεύσεως. 

δ. Σε τελική εξέταση κάποιου αντικειμένου βαθμολογή¬ 
θηκε με βαθμό μικρότερο του Κατωτάτου Ορίου Βαθμο¬ 
λογίας, όπως προβλέπεται στον οικείο Κανονισμό Εκπαι- 
δεύσεως. 

3. Σε περίπτωση κατά την οποία εκπαιδευόμενος δεν 
λάβει το Κατώτατο Όριο Βαθμολογίας σε τελική εξέτα¬ 
ση, και εφόσοντο Συμβούλιο Κρίσεως Ικανότητας το επι¬ 
τρέψει, υποβάλλεται και πάλι σε εξετάσεις αφού περά¬ 
σουν δύο (2) εργάσιμες ημέρες. Εάν και πάλι αποτύχει, 
διακόπτεται η περαιτέρω εκπαίδευσή του και απομακρύ¬ 
νεται από τη Σχολή ο μεν Αξιωματικός με διαταγή ΓΕΝ ο 


δε Υπαξιωματικός ή στρατευμένος θητείας με διαταγή 
ΔΝΕ. 

Άρθρο 23 

Συμβούλιο Κρίσεως Ικανότητας 

Α’ ΓΕΝΙΚΑ 

1. Το Συμβούλιο Κρίσεως Ικανότητος είναι το Ανώτα¬ 
το Συμβούλιο Κρίσεως και Αποφάσεως για κάθε ζήτη¬ 
μα Πρακτικής και Θεωρητικής ανεπάρκειας εκπαιδευο- 
μέ-νου που παραπέμπεται σ’ αυτό, και απαρτίζεται 
από: 

α. Τον Διοικητή της Σχολής 
β. Τον Υποδιοικητή της Σχολής 
γ. Τον Διευθυντή Σπουδών 
δ. Τον Αξιωματικό εκπαιδεύσεως 
ε. Τον Επιτηρητή του Σχολείου στο οποίο ανήκει ο πα- 
ραπεμπόμενος 
στ. Έναν Εκπαιδευτή 

2. Στο συμβούλιο, ως συμβουλευτικά μέλη, είναι δυνα¬ 
τόν να συμμετέχουν, χωρίς δικαίωμα ψήφου, και άλλοι εκ¬ 
παιδευτές κατά κρίση του Προέδρου. 

3. Ως Εισηγητής καθορίζεται ένα από τα μέλη ενώ χρέη 
γραμματέως εκτελεί το νεότερο μέλος. 

4. Το Συμβούλιο θεωρείται σε απαρτία ότανπαρίστανται 
τρία (3) τουλάχιστον μέλη και ο Διοικητής της Σχολής. 

5. Οι αποφάσεις του συμβουλίου λαμβάνονται με πλει- 
οψηφία των παρόντων μελών του. Σε περίπτωση ισοψη- 
φίας υπερισχύει η ψήφος του Προέδρου. 

6. Στο Συμβούλιο δεν ορίζονται μέλη νεότερα του πα- 
ραπεμπομένου. Σε περίπτωση που η αρχαιότητα του πα- 
ραπεμπομένου δεν αφήνει περιθώρια συμπληρώσεως 
του Συμβουλίου από προσωπικό της ΣΥΚτότε ο αριθμός 
των μελών συμπληρώνεται από Αξιωματικούς Υ/ΚΤ 
εκτός Σχολής, μετά από εισήγηση του Διοικητού της 
Σχολής. 

7. Σε περίπτωση εξαιρέσεως μέλους, κατόπιν αιτήσεως 
του παραπεμπομένου και εφόσον αυτή γίνει αποδεκτή, το 
Συμβούλιο συγκαλείται με τα υπόλοιπα μέλη εφόσον 
υπάρχει απαρτία στην αντίθετη περίπτωση ακολουθείται 
η διαδικασία ανωτέρω παραγράφου 5. 

Β’ ΣΥΓΚΛΗΣΗ ΣΥΜΒΟΥΛΙΟΥ ΚΡΙΣΕΩΣ ΙΚΑΝΟΤΗΤΟΣ 

8. Το Συμβούλιο συγκαλείται κατόπιν διαταγής Διοικη- 
τού ΣΥΚ στην οποία καθορίζονται: 

α. Ο τόπος και η ημερομηνία συγκλήσεως 
β. Η σύνθεση του Συμβουλίου 
γ. Το ονοματεπώνυμο του παραπεμπομένου 
δ. Το αιτιολογικό της παραπομπής 

9. Η σύγκληση του Συμβουλίου προκαλείται κατόπιν 
προτάσεως παραπομπής του Επιτηρητή του Σχολείου 
στο οποίο ανήκει ο εκπαιδευόμενος όταν αυτός (ο εκπαι¬ 
δευόμενος) χαρακτηρίζεται από εκπαιδευτική ανεπάρ¬ 
κεια. Ο εκπαιδευόμενος εξετάζεται και απολογείται και η 
απολογία του καταχωρίζεται περιληπτικά στο πρακτικό 
που συντάσσεται για το λόγο αυτό. 

10. Μετά την απόφαση του Συμβουλίου ο Πρόεδρος κα- 
λεί τον παραπεμπόμενο και του ανακοινώνει το αποτέλε¬ 
σμα το οποίο κοινοποιείται ιεραρχικά σε όλες τις εμπλε¬ 
κόμενες Υπηρεσίες. Οι αποφάσεις του Συμβουλίου Κρί¬ 
σεως Ικανότητας, όταν αφορούν σε Αξιωματικούς ή 

Υπαξιωματικούς, επικυρώνονται από τον Α/ΓΕΝ ή ΔΝΕ 
αντίστοιχα. 

11.0 Γραμματέας συγκεντρώνει τα απαραίτητα έγγρα¬ 
φα ή αντίγραφα και σχηματίζει τον Φάκελλο της "Αποφά- 
σεωςτου Συμβουλίου Κρίσεως Ικανότητος", ο οποίος πα¬ 
ραμένει στο αρχείο της ΣΥΚ. 

Άρθρο 24 

Πτυχία - Πιστοποιητικά 

1. Στους μαθητές που αποφοιτούν με επιτυχία από τα 
Σχολεία της ΣΥΚ απονέμονται Πτυχία ή Πιστοποιητικά 
της εξειδίκευσης που απέκτησαν, όπως ορίζεται με 
Διαταγή ΓΕΝ και σύμφωνα μετά ακόλουθα υποδείγμα¬ 
τα: 

α. Υπόδειγμα Πτυχίου 

ΠΟΛΕΜΙΚΟ ΝΑΥΤΙΚΟ 
ΘΥΡΕΟΣ ΣΧΟΛΗΣ 
Σχολή Υποβρυχίων Καταστροφών 
ΠΤΥΧΙΟ. 

Ο . παρακολούθησε τα μαθή¬ 

ματα που καθορίζονται από τον Κανονισμό Εκπαιδεύσε- 

ως του Σχολείου.και αφού υποβλήθηκε 

στις προβλεπόμενες εξετάσεις στις οποίες συγκέντρωσε 

το.της συνολικής βαθμολογίας, κρίθηκε άξιος 

να λάβει Πτυχίο.τάξης. 


(τόπος - ημερομηνία) 

Ο ΔΙΕΥΘΥΝΤΗΣ ΣΠΟΥΔΩΝ Ο ΔΙΟΙΚΗΤΗΣ 


β. Υπόδειγμα Πιστοποιητικού 

ΠΟΛΕΜΙΚΟ ΝΑΥΤΙΚΟ 
ΘΥΡΕΟΣ ΣΧΟΛΗΣ 
Σχολή Υποβρυχίων Καταστροφών 
ΠΙΣΤΟΠΟΙΗΤΙΚΟ ΣΠΟΥΔΩΝ 

Ο . παρακολούθησε τα μαθήματα 

που καθορίζονται από τον Κανονισμό Εκπαιδεύσεως του 

Σχολείου.και αφού υποβλήθηκε στις 

προβλεπόμενες εξετάσεις στις οποίες συγκέντρωσε το 

.της συνολικής βαθμολογίας, κρίθηκε άξιος να 

λάβει Πιστοποιητικό.τάξης 


(τόπος - ημερομηνία) 

Ο ΔΙΕΥΘΥΝΤΗΣ ΣΠΟΥΔΩΝ Ο ΔΙΟΙΚΗΤΗΣ 

2. Αντίγραφα των Πτυχίων και Πιστοποιητικών που απο- 
νέμονται υποβάλλονται με μέριμνα της Σχολής στο ΓΕΝ ή 
ΔΝΕ για ενημέρωση των ατομικών φακέλωντων μαθητών. 

Άρθρο 25 
Τελικές Διατάξεις 

1. Η ισχύς του παρόντος Π. Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

2. Κάθε διάταξη που αντίκειται στις διατάξεις του παρό¬ 
ντος Διατάγματος, καταργείται. 

Στον Υπουργό Εθνικής Άμυνας αναθέτουμε την δημο¬ 
σίευση και εκτέλεση του παρόντος Π. Διατάγματος. 

Αθήνα, 15 Ιανουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠ. ΑΘ. ΤΣΟΧΑΤΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΗρ: νννννν.θΐ. 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή 00: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπίθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























